Kannada-LLM-Labs/Wikipedia-Kn huggingface dataset:
ಅಕ್ಕಿ ರೊಟ್ಟಿ

ಅಕ್ಕಿ ರೊಟ್ಟಿ ದಕ್ಷಿಣ ಭಾರತದ ಅತ್ಯಂತ ಜನಪ್ರಿಯ ಉಪಹಾರಗಳಲ್ಲಿ ಒಂದು. ಅಕ್ಕಿಯ ಹಿಟ್ಟು, ತೆಂಗಿನ ತುರಿ, ತರಕಾರಿತುರಿ ಹಾಗೂ ಹಸಿಮೆಣಸಿನಕಾಯಿಯನ್ನು ಉಪಯೋಗಿಸಿ ಈ ತಿಂಡಿಯನ್ನು ತಯಾರಿಸುತ್ತಾರೆ.  

ಬೇಕಾಗುವ ಸಾಮಾನುಗಳು

 ಅಕ್ಕಿ ಹಿಟ್ಟು – 1 ಬಟ್ಟಲು
 ತೆಂಗಿನಕಾಯಿ ತುರಿ – ½ ಬಟ್ಟಲು
 ಈರುಳ್ಳಿ – 1 
 ಹಸಿಮೆಣಸಿನಕಾಯಿ – 2 ಅಥವಾ 3
 ಕೊತ್ತಂಬರಿ ಸೊಪ್ಪು – ಸ್ವಲ್ಪ
 ಜೀರಿಗೆ – ¼ ಚಮಚ
 ಉಪ್ಪು – ರುಚಿಗೆ ತಕ್ಕಷ್ಟು
 ಎಣ್ಣೆ – ಬೇಯಿಸಲು ಸಾಕಾಗುವಷ್ಟು

ಮಾಡುವ ವಿಧಾನ

ಈರುಳ್ಳಿಯನ್ನು ಸಣ್ಣಗೆ ಹೆಚ್ಚಿಕೊಳ್ಳಿ, ಹಸಿಮೆಣಸಿನಕಾಯಿ ಹಾಗೂ ಕೊತ್ತಂಬರಿ ಸೊಪ್ಪನ್ನು ಹೆಚ್ಚಿಕೊಳ್ಳಿ. ಅಕ್ಕಿಹಿಟ್ಟಿಗೆ ತೆಂಗಿನತುರಿ, ಹೆಚ್ಚಿದ ಈರುಳ್ಳಿ, ಹಸಿಮೆಣಸಿನಕಾಯಿ, ಕೊತ್ತಂಬರಿ ಸೊಪ್ಪು, ಜೀರಿಗೆ ಹಾಗೂ ಉಪ್ಪು ಸೇರಿಸಿ ಚಪಾತಿ ಹಿಟ್ಟಿನ ಹದಕ್ಕೆ ಕಲಸಿಕೊಳ್ಳಿ. 

ಈಗ ತವೆಗೆ ಎಣ್ಣೆ ಸವರಿ, ಕಲಸಿದ ಹಿಟ್ಟನ್ನು ತೆಳ್ಳಗೆ ತಟ್ಟಿ. ಮೇಲೆ ಎರಡು ಚಮಚ ಎಣ್ಣೆ ಹಾಕಿ ಒಲೆಯ ಮೇಲೆ ಇಟ್ಟು ಮುಚ್ಚಿ ಬೇಯಿಸಿ. ರೊಟ್ಟಿ ಬೆಂದ ನಂತರ ಉರಿ ಕಡಿಮೆ ಮಾಡಿ ಗರಿಗರಿಯಾಗಲು ಬಿಡಿ.  

ಈರುಳ್ಳಿಯ ಜೊತೆಗೆ ತರಕಾರಿ ಅಥವಾ ಈರುಳ್ಳಿಯನ್ನು ಬಿಟ್ಟು ಕೇವಲ ತರಕಾರಿಯನ್ನು ಉಪಯೋಗಿಸಿ ಸಹ ರೊಟ್ಟಿ ಮಾಡಬಹುದು. ತರಕಾರಿಯನ್ನು ಹೆಚ್ಚಾಗಿ ಬಳಸಿದರೆ ಆರೋಗ್ಯಕ್ಕೂ ಒಳ್ಳೆಯದು ಮತ್ತು ರೊಟ್ಟಿ ಮೆತ್ತಗೆ ಸಹ ಆಗುತ್ತದೆ. ಅವರೆಕಾಳು ರೊಟ್ಟಿ ವಿಶೇಷವಾದದ್ದಾಗಿದೆ. ಅವರೆಕಾಳನ್ನು ಬೇಯಿಸಿ ನಂತರ ಹಿಟ್ಟಿಗೆ ಸೇರಿಸಬೇಕು. 

ಅಕ್ಕಿ ರೊಟ್ಟಿಯನ್ನು ತೆಂಗಿನಕಾಯಿ ಚಟ್ನಿ ಹಾಗೂ ಬೆಣ್ಣೆ/ ತುಪ್ಪ ದೊಂದಿಗೆ ಸವಿಯಬಹುದು

References 

ಆಹಾರ
ಪವನ್ ನೇಗಿ

ಪವನ್ ನೇಗಿ, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಎಡಗೈ ಲೆಗ್ ಸ್ಪಿನ್ನ್ ಬೌಲರ್ ಹಾಗು ಕೆಳ ಕ್ರಮಾಂಕದ ಬ್ಯಾಟ್ಸಮಾನ್. ರಣಜಿ ಟ್ರೋಫೀ‌‌ಯಲ್ಲಿ ದೆಹಲಿ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರ ಆಡುತ್ತಾರೆ.

ಆರಂಭಿಕ ಜೀವನ 

ಪವನ್ ನೇಗಿ ಜನವರಿ ೦೬, ೧೯೯೩ ರಂದು ದೆಹಲಿಯಲ್ಲಿ ಜನಿಸಿದರು. ಇವರು ತಮ್ಮ ಪ್ರಥಮ ದರ್ಜೆ ಕ್ರಿಕೆಟ್, ರಣಜಿ ಟ್ರೋಫೀ ಹಾಗೂ ದೇ‍ಶಿ ಟಿ-೨೦ ಸರಣಿಗಳನ್ನು ದೆಹಲಿ ತಂಡದ ಪರ ಆಡುತ್ತಾರೆ.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 

ಏಪ್ರಿಲ್ ೨೧, ೨೦೧೨ರಂದು  ಬೆಂಗಳೂರಿನ ಫಿರೋಜ್ ಷಾ ಕೋಟ್ಲಾ, ದೆಹಲಿಯಲ್ಲಿ ನಡೆದ ೨೭ನೇ  ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಪೂಣೆ ವಾರಿಯರ್ಸ್ ಇಂಡಿಯಾ ವಿರುದ್ಧ ನಡೆದ ಪಂದ್ಯದಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.೨೦೧೬ರ  ಐಪಿಎಲ್ ಹರಾಜು ಪ್ರಕ್ರಿಯೆಯಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ತಂಡ ಇವರನ್ನು ೮.೫ ಕೋಟಿ ರೂಪಾಯಿಗಳಿಗೆ ಖರೀದಿಸುವ ಮೂಲಕ ಇವರನ್ನು ಆ ಆವೃತಿಯ ೨ನೇ ಅತೀ ದುಬಾರಿ ಆಟಗಾರನಾಗಿ ಹೊರಹೊಮ್ಮಿದರು. ಇಲ್ಲಿವರೆಗೆ ೩೧ ವಿಕೇಟ್‌‌ಗಳ ಜೊತೆಗೆ ಒಟ್ಟು ೮೩೭ ರನ್ ಕಲೆಹಾಕಿದ್ದಾರೆ.

ಅಂತರರಾಷ್ಟ್ರೀಯ ಕ್ರಿಕೆಟ್ 

ಮಾರ್ಚ್ ೦೩, ೨೦೧೬ರಲ್ಲಿ ಧಾಕಾ, ಬಾಂಗ್ಲಾದೇಶದಲ್ಲಿ  ಯುನೈಟೆಡ್ ಅರಬ್ ಎಮಿರೇಟ್ಸ್ ವಿರುದ್ದ ನಡೆದ ಒಂಬತ್ತನೇ ಏಷ್ಯಾ ಕಪ್ ಟಿ-೨೦ ಪಂದ್ಯದ ಮೂಲಕ ಪವನ್ ನೇಗಿ  ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 

ಟಿ-೨೦ ಕ್ರಿಕೆಟ್ : ೦೧ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೪೩ ಪಂದ್ಯಗಳು

ವಿಕೇಟ್‌ಗಳು 

ಐಪಿಎಲ್ ಪಂದ್ಯಗಳಲ್ಲಿ  : ೩೧
ಏಕದಿನ ಪಂದ್ಯಗಳಲ್ಲಿ  : ೦೧

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಜಯದೇವ್ ಉನದ್ಕತ್

ಜಯದೇವ್ ದೀಪಕ್‌‍ಭಾಯಿ ಉನದ್ಕತ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಎಡಗೈ ವೇಗದ ಬೌಲರ್ ಹಾಗು ಬಲಗೈ ಕೆಳ ಕ್ರಮಾಂಕದ ಬ್ಯಾಟ್ಸಮಾನ್. ರಣಜಿ ಟ್ರೋಫೀ‌‌ಯಲ್ಲಿ ಸೌರಾಷ್ಟ್ರ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ  ರಾಜಸ್ಥಾನ್ ರಾಯಲ್ಸ್ ತಂಡದ ಪರ ಆಡುತ್ತಾರೆ.,

ಆರಂಭಿಕ ಜೀವನ 

ಜಯದೇವ್ ಉನದ್ಕತ್ ಅಕ್ಟೋಬರ್ ೧೮, ೧೯೯೧ ರಂದು ಗುಜರಾತ್‌ನ ಪೊರ್ಬ೦ದರ್ ನಗರದಲ್ಲಿ ಜನಿಸಿದರು. ಪೊರ್ಬ೦ದರ್‌‌‌ನಲ್ಲಿ ಡ್ಯುಲೀಪ್ ಸಿನ್ಹ್ ಸ್ಕೂಲ್ ಆಫ್ ಕ್ರಿಕೆಟ್‌ನಲ್ಲಿ ಮೊದಲ ಬಾರಿಗೆ ಅವರನ್ನು ಗುರುತಿಸಲಾಯಿತು, ಅಲ್ಲಿ ಅವರ ತರಬೇತುದಾರ ರಾಮ್ ಓಡೆಡ್ರ ಅವರ ಬೌಲಿಂಗ್ ಸಾ‍ಮರ್ಥ್ಯವನ್ನು ಮೆಚ್ಚಿದರು.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 
ಏಪ್ರಿಲ್ ೦೪, ೨೦೧೦ರಂದು  ಕೊಲ್ಕತ್ತದ ಈಡನ್ ಗಾರ್ಡನ್ಸ್‌‌‍ನಲ್ಲಿ ಕಿಂಗ್ಸ್ ೧೧ ಪಂಜಾಬ್ ವಿರುದ್ಧ ನಡೆದ ೩೪ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಕೋಲ್ಕತ್ತ ನೈಟ್ ರೈಡರ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು. ೨೦೧೮ರ ಐಪಿಎಲ್ ಹರಾಜು ಪ್ರಕ್ರಿಯೆಯಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ತಂಡ ಇವರನ್ನು ೮.೫ ಕೋಟಿ ರೂಪಾಯಿಗಳಿಗೆ ಖರೀದಿಸುವ ಮೂಲಕ ೨೦೧೮ನೇ ಆವೃತಿಯ ಅತೀ ದುಬಾರಿ ಭಾರತೀಯ ಬೌಲರ್‌ ಆಗಿ ಹೊರಹೊಮ್ಮಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಡಿಸೆಂಬರ್ ೦೬, ೨೦೧೦ರಲ್ಲಿ ದಕ್ಷಿಣ ಆಫ್ರಿಕಾದ ಸೆಂಚೂರಿಯನ್‌ನಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ದ ನಡೆದ ಮೊದಲನೇ ಟೆಸ್ಟ್ ಪಂದ್ಯದ ಮೂಲಕ ಜಯದೇವ್ ಉನದ್ಕತ್ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಜುಲೈ ೨೪, ೨೦೧೩ರಲ್ಲಿ ಹರಾರೆಯಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ಮೊದಲ ಏಕದಿನ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.ನಂತರ ಜೂನ್ ೧೬, ೨೦೧೬ರಲ್ಲಿ ಹರಾರೆಯಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ಮೊದಲ ಟಿ-೨೦ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ನಲ್ಲಿ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 
ಟೆಸ್ಟ್ ಕ್ರಿಕೆಟ್ : ೦೧ ಪಂದ್ಯಗಳು.
ಏಕದಿನ ಕ್ರಿಕೆಟ್ : ೦೭ ಪಂದ್ಯಗಳು
ಟಿ-೨೦ ಕ್ರಿಕೆಟ್ : ೧೦ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೬೨ ಪಂದ್ಯಗಳು

ವಿಕೇಟ್‍ಗಳು 
ಏಕದಿನ ಪಂದ್ಯಗಳಲ್ಲಿ  : ೦೮
ಟಿ-೨೦ ಪಂದ್ಯಗಳಲ್ಲಿ  : ೧೪
ಐಪಿಎಲ್ ಪಂದ್ಯಗಳಲ್ಲಿ  : ೬೭

ಹೆಚ್ಚಿನ ಮಾಹಿತಿಗೆ
 ರಾಜಸ್ಥಾನ್ ರಾಯಲ್ಸ್

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಗುಂಪೆ ಗುಡ್ಡ

ಗುಂಪೆ ಗುಡ್ಡವು ಕೇರಳದ ಕಾಸರಗೋಡಿನ ಈಶಾನ್ಯಕ್ಕೆ ೩೦ಕಿಮೀ ದೂರದಲ್ಲಿರುವ ಬಾಯಾರು ಗ್ರಾಮದ ಬಳಿ ಇರುವ ಗುಡ್ಡ ಪ್ರದೇಶವಾಗಿದೆ. ಈ ಸ್ಥಳವನ್ನು ರಾಷ್ಟ್ರೀಯ ಹೆದ್ದಾರಿ ೧೭ರಲ್ಲಿ ಬಂದಿಯೋಡು ಹಾಗೂ ಉಪ್ಪಳ ಮೂಲಕ ತಲುಪಬಹುದು.

ವಿವರಣೆ
ಗುಂಪೆ ಗುಡ್ಡವು ಸಮುದ್ರ ಮಟ್ಟದಿಂದ ೪೮೭.೬೮ಮೀ ಎತ್ತರದಲ್ಲಿದೆ. ಇದನ್ನು ಪೊಸಡಿಗುಂಪೆ ಎಂದು ಕರೆಯುತ್ತಾರೆ. ಈ ಗುಡ್ಡದ ತುದಿಯಲ್ಲಿ ಅರಬ್ಬೀ ಸಮುದ್ರ, ಕುದುರೆಮುಖ ಹಾಗೂ ಮಂಗಳೂರು ಪ್ರದೇಶಗಳನ್ನು ಕಾಣಬಹುದು. ಇದು ಕಾಸರಗೋಡು ಜಿಲ್ಲೆಯ ಮಂಜೇಶ್ವರ ತಾಲೂಕಿಗೆ ಒಳಪಟ್ಟಿದೆ. ಕಾಡಿನಿಂದ ತುಂಬಿರುವ ಗುಡ್ಡದಲ್ಲಿ ಔಷಧೀಯ ಸಸ್ಯಗಳನ್ನು ಕಾಣಬಹುದು. ಇಲ್ಲಿನ ಜನರು ಶ್ರಾವಣ ಮಾಸದ ತೀರ್ಥ ಅಮವಾಸ್ಯೆಯಂದು ಗುಂಪೆ ಗುಡ್ಡದಲ್ಲಿರುವ ಗುಹೆ ಪ್ರವೇಶಿಸಿ ವಿಭೂತಿ ಪಡೆಯುತ್ತಾರೆ.

ಪ್ರಾದೇಶಿಕ ಭಾಷೆ
ಗುಂಪೆ ಗುಡ್ಡದಲ್ಲಿ ಜನ ವಾಸ್ತವ್ಯವಿಲ್ಲ. ಇದರ ಹತ್ತಿರದ ಜನರ ಪ್ರಾದೇಶಿಕ ಭಾಷೆ ಮಲಯಾಳಂ, ತುಳು, ಕನ್ನಡ, ಬ್ಯಾರಿ ಹಾಗೂ ಕೊಂಕಣಿ. ವಲಸೆ ಬಂದ ಜನರು ಹಿಂದಿ ಹಾಗೂ ತಮಿಳು ಭಾಷೆಯನ್ನು ಮಾತನಾಡುತ್ತಾರೆ.

ಪ್ರವಾಸೋದ್ಯಮ
ಗುಂಪೆ ಗುಡ್ಡವು ದಟ್ಟ ಕಾಡಿನಿಂದ ಆವರಿಸಿದೆ. ಇದೊಂದು ಪ್ರವಾಸಿ ತಾಣ. ವಿವಿಧ ಊರುಗಳಿಂದ ಜನರು ಇಲ್ಲಿಗೆ ಪ್ರವಾಸ ಹಾಗೂ ಮನೋಲ್ಲಾಸಕ್ಕೆ ಬರುತ್ತಾರೆ. ಧರ್ಮತಡ್ಕವು ಗುಂಪೆ ಗುಡ್ಡದ ಬುಡದಲ್ಲಿರುವ ಪ್ರದೇಶ. ಜನರು ಚಾರಣಕ್ಕಾಗಿ ಇಲ್ಲಿ ಬರುತ್ತಾರೆ. ಪೊಸಡಿ ಗುಂಪೆ ಜಲಪಾತವು ಇಲ್ಲಿನ ಮತ್ತೊಂದು ಆಕರ್ಷಣೀಯ ಸ್ಥಳ.

ಉಲ್ಲೇಖ

ಕೇರಳ
ಪರ್ವತಗಳು
ಪ್ರವಾಸಿ ತಾಣಗಳು
ಚಂದನ್ ಶೆಟ್ಟಿ

ಚಂದನ್ ಶೆಟ್ಟಿ ಅವರು ೧೭ ಸೆಪ್ಟೆಂಬರ್ ೧೯೮೯ ರಂದು ಹಾಸನ ಜಿಲ್ಲೆಯ  ಶಾಂತಿಗ್ರಮದ ಹೊಳೆನರಸೀಪುರದಲ್ಲಿ ಜನಿಸಿದರು. ಇವರ ಪೂರ್ತಿ ಹೆಸರು ಚಂದನ್ ಪರಮೇಶ್ ಶೆಟ್ಟಿ. ನಟನಾಗಿ, ಸಂಗೀತ ನಿರ್ದೇಶಕನಾಗಿ, ಗಿಟಾರ್ ವಾದಕನಾಗಿ, ಡ್ರಮ್ಮರ್ ಮತ್ತು ರಾಪರ್ ಗಾಯಕನಾಗಿ ಇವರು ಹೆಸರು ಮಾಡಿದ್ದಾರೆ. "ಟಾಪ್ ಟು ಬಾಟಮ್", "೩ ಪೆಗ್", "ಚಾಕೊಲೇಟ್ ಗರ್ಲ್", "ಹಾಲಗೊಡೆ" ಮತ್ತು "ಟಕಿಲಾ" ನಂತಹ ಹಾಡುಗಳಲ್ಲಿ  ಏಕವ್ಯಕ್ತಿ ಕಲಾವಿದನಾಗಿ ಚಂದನ್ ಶೆಟ್ಟಿ ಅಭಿನಯಿಸಿದ್ದಾರೆ.

ವೃತ್ತಿಜೀವನ
ಚಂದನ್ ಶೆಟ್ಟಿ ೨೦೧೨ ರಲ್ಲಿ  ಸಂಗೀತ ನಿರ್ದೇಶಕರಾದ ಅರ್ಜುನ್ ಜನ್ಯರವರ  ಅಲೆಮಾರಿ ಚಿತ್ರದ ಗೀತರಚನೆಕಾರ ಮತ್ತು ಸಹಾಯಕ ಸಂಗೀತ ನಿರ್ದೇಶಕರಾಗಿ ತಮ್ಮ ವೃತ್ತಿಜೀವನವನ್ನು  ಪ್ರವೇಶಿಸಿದ್ದಾರೆ. ನಂತರ  ವರದನಾಯಕ, ಪವರ್, ಚಕ್ರವ್ಯೂಹ ಮತ್ತು ಭಜರಂಗಿ  ಚಲನಚಿತ್ರಗಳಿಗೆ ಕೆಲಸ ಮಾಡಿದರು. ಕನ್ನಡ ಬಿಗ್ ಬಾಸ್  ಸೀಸನ್ ೫  ರಿಯಾಲಿಟಿ ಶೋನಲ್ಲಿ ಚಂದನ್ ಶೆಟ್ಟಿಯವರು ಜಯಗಳಿಸಿದರು.

ಧ್ವನಿಮುದ್ರಿಕೆ ಪಟ್ಟಿ

ಆಲ್ಬಮ್ ಹಾಡುಗಳು
ಹಲಾಗೊಡೆ
೩ ಪೆಗ್#
ಚಾಕೊಲೇಟ್ ಗರ್ಲ್
ಟಕಿಲಾ
ನನ್ನಾ ಪ್ರೀತಿ ಸುಳ್ಳಾಲ್ಲ
ಬೆಂಕಿ
ಶೋಕಿಲಾಲ
ಪಾರ್ಟಿ ಫ್ರೀಕ್
ನೋಡು ಶಿವ
ಲಂಬರ್ಗಿನಿ

ದೂರದರ್ಶನ

ಉಲ್ಲೇಖಗಳು

ಕಲಾವಿದರು
ಫಿರೋಜಾ ಬೇಗಮ್

ಫಿರೋಜಾ ಬೇಗಮ್ (ಬಂಗಾಳಿ: ಫಿರೋಝಾ ಬಾಗ್ಮ್) (೨೮ ಜುಲೈ ೧೯೩೦ - ೯ ಸೆಪ್ಟೆಂಬರ್ ೨೦೧೪) ಬಾಂಗ್ಲಾದೇಶದ ನಜ್ರುಲ್ ಸಂಗೀತ ಗಾಯಕರಾಗಿದ್ದರು.  ಅವರಿಗೆ ೧೯೭೯ ರಲ್ಲಿ ಬಾಂಗ್ಲಾದೇಶದ ಸರ್ಕಾರದಿಂದ ಸ್ವಾತಂತ್ರ್ಯ ದಿನರಂದು  ಪ್ರಶಸ್ತಿಯನ್ನು ನೀಡಲಾಯಿತು.

ಆರಂಭಿಕ ಜೀವನ ಮತ್ತು ವೃತ್ತಿಜೀವನ
ಫಿರೋಜಾ ಬೇಗಮ್ ಗೋಪಾಲ್ಗಂಜ್ ಜಿಲ್ಲೆಯಲ್ಲಿ ೨೮ ಜುಲೈ ೧೯೩೦ ರಂದು ಜಮೀನ್ದಾರ ಕುಟುಂಬದ ರಾಟೈಲ್ ಘೋನಾಪರ್ಹಕ್ಕೆ ಜನಿಸಿದರು. ಅವರ ಪೋಷಕರು ಮೊಹಮ್ಮದ್ ಇಸ್ಮಾಯಿಲ್ ಮತ್ತು ಬೇಗಮ್ ಕೌಕಬುನ್ನಸ. ಬಾಲ್ಯದಲ್ಲಿ ಆಕೆಯನ್ನು ಸಂಗೀತದ ಕಡೆಗೆ ಸೆಳೆಯಿತು. ಅವರು ೧೯೪೦ ರ ದಶಕದಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದ್ದರು. 

ಫಿರೋಜಾ ಬೇಗಂ ಆರನೇ ತರಗತಿಯಲ್ಲಿ ಓದುತ್ತಿದ್ದಾಗ  ಮೊದಲಿಗೆ ಆಲ್ ಇಂಡಿಯಾ ರೇಡಿಯೋದಲ್ಲಿ  ಹಾಡಿದರು. ಅವರು ೧೦ ನೇ ವಯಸ್ಸಿನಲ್ಲಿ ರಾಷ್ಟ್ರೀಯ ಕವಿ ಕಾಜಿ ನಜ್ರುಲ್ ಇಸ್ಲಾಮ್ ಅವರನ್ನು ಭೇಟಿಯಾದರು. ೧೯೪೨ ರಲ್ಲಿ, ೭೮ ಅರ್.ಪಿ.ಮ್ ಡಿಸ್ಕ್ ರೂಪದಲ್ಲಿ ಗ್ರ್ಯಾಮೊಫೋನ್ ರೆಕಾರ್ಡ್ ಕಂಪನಿ ಎಚ್ಎಂವಿ ತನ್ನ ಮೊದಲ ಇಸ್ಲಾಮಿಕ್ ಹಾಡನ್ನು ಧ್ವನಿಮುದ್ರಿಸಿದೆ. ಅಂದಿನಿಂದ, ೧೨ ಎಲ್ಪಿ, ೪ ಇಪಿ, ೬ ಸಿಡಿ ಮತ್ತು ೨೦ ಕ್ಕೂ ಹೆಚ್ಚಿನ ಆಡಿಯೊ ಕ್ಯಾಸೆಟ್ ದಾಖಲೆಗಳನ್ನು ಬಿಡುಗಡೆ ಮಾಡಲಾಗಿದೆ.  ಅವರು ೧೯೫೪ ರಿಂದ ಢಾಕಾಕ್ಕೆ ತೆರಳುವವರೆಗೂ ಕೋಲ್ಕತಾದಲ್ಲಿ ವಾಸಿಸುತ್ತಿದ್ದರು.

ವೈಯಕ್ತಿಕ ಜೀವನ
೧೯೫೬ ರಲ್ಲಿ, ಫಿರೋಜಾ ಬೇಗಂ ಕಮಲ್ ದಸ್ಗುಪ್ತಾಳನ್ನು ವಿವಾಹವಾದರು (ಅವರು ಮದುವೆಗೆ ಮುಂಚಿತವಾಗಿ ಇಸ್ಲಾಂಗೆ ಮತಾಂತರಗೊಂಡು ಕಮಲ್ ಉದಿನ್ ಅಹಮದ್ ಎಂಬ ಹೆಸರನ್ನು ಪಡೆದರು) ಗಾಯಕ, ಸಂಯೋಜಕ ಮತ್ತು ಗೀತಕಾರ. ಕಮಲ್ ೨೦ ಜುಲೈ ೧೯೭೪ ರಂದು ನಿಧನರಾದರು. ಅವರ ೨ ಪುತ್ರರಾದ ಹಮೀನ್ ಅಹ್ಮದ್ ಮತ್ತು ಶಾಫಿನ್ ಅಹ್ಮದ್ ಸಂಗೀತಗಾರರು. ಅವರು ಪ್ರಸ್ತುತ ರಾಕ್ ಬ್ಯಾಂಡ್ ಮೈಲ್ಸ್ ಸದಸ್ಯರಾಗಿದ್ದಾರೆ.

ಮರಣ
ಹೃದ್ರೋಗ ಮತ್ತು ಮೂತ್ರಪಿಂಡದ ಸಮಸ್ಯೆಗಳಿಂದಾಗಿ ಢಾಕಾದ ಅಪೊಲೊ ಆಸ್ಪತ್ರೆಯಲ್ಲಿ ಫಿರೋಜಾ ಬೇಗಂ ಸೆಪ್ಟೆಂಬರ್ ೯, ೨೦೧೪ ರಂದು ನಿಧನರಾದರು.

ಪ್ರಶಸ್ತಿಗಳು ಮತ್ತು ಗೌರವಗಳು

ಪ್ರಶಸ್ತಿಗಳು
ಸ್ವಾತಂತ್ರ್ಯ ದಿನ ಪ್ರಶಸ್ತಿ (೧೯೭೯)
ನೇತಾಜಿ ಸುಭಾಷ್ ಚಂದ್ರ ಪ್ರಶಸ್ತಿ
ಸತ್ಯಜಿತ್ ರೇ ಪ್ರಶಸ್ತಿ
ನಾಸಿರುದ್ದೀನ್ ಚಿನ್ನದ ಪದಕ
ಬಾಂಗ್ಲಾದೇಶ ಶಿಲ್ಪಾಕಲಾ ಅಕಾಡೆಮಿ ಚಿನ್ನದ ಪದಕ
ಅತ್ಯುತ್ತಮ ನಜ್ರುಲ್ ಸಂಗೀತ ಸಿಂಗರ್ ಪ್ರಶಸ್ತಿ
ನಜ್ರುಲ್ ಅಕಾಡೆಮಿ ಪ್ರಶಸ್ತಿ
ಚುರುಲಿಯಾ ಚಿನ್ನದ ಪದಕ
ಸಿಬಿಎಸ್, ಜಪಾನ್ ನಿಂದ ಗೋಲ್ಡ್ ಡಿಸ್ಕ್
ಮೆರಿಲ್-ಪ್ರೋಥೋಮ್ ಅಲೋ ಜೀವಮಾನ ಗೌರವ ಪ್ರಶಸ್ತಿ (೨೦೧೧)
ಶೆಲ್ಟೆಕ್ ಪ್ರಶಸ್ತಿ (೨೦೦೦)

ಗೌರವಗಳು
ಬರ್ದ್ವಾನ್ ವಿಶ್ವವಿದ್ಯಾಲಯದ ಡಿ ಲಿಟ್
ಮಮತಾ ಬ್ಯಾನರ್ಜಿ (೨೦೧೨) ದ ಬೊಂಗೊ ಶೊಮನ್

ಪರಂಪರೆ
೨೦೧೬ ರಿಂದ ಢಾಕಾ ವಿಶ್ವವಿದ್ಯಾನಿಲಯದಿಂದ 'ಫಿರೋಜಾ ಬೇಗಂ ಸ್ಮಾರಕ ಚಿನ್ನದ ಪದಕ' ದಿಂದ ಪರಿಚಯಿಸಲಾಯಿತು. ಸ್ವೀಕರಿಸುವವರನ್ನು ರಾಷ್ಟ್ರೀಯವಾಗಿ ಗುರುತಿಸಲ್ಪಟ್ಟ ಸಂಗೀತ ಕಲಾವಿದರಿಂದ ಪ್ರತಿ ವರ್ಷ ನ್ಯಾಯಮೂರ್ತಿ ಮಂಡಳಿ ಆಯ್ಕೆಮಾಡುತ್ತದೆ.

ಉಲ್ಲೇಖಗಳು

ಸಂಗೀತಗಾರರು
ರಿಷಿ ಧವನ್

ರಿಷಿ ಧವನ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ವೇಗದ ಬೌಲರ್ ಹಾಗು ಬಲಗೈ ಕೆಳ ಕ್ರಮಾಂಕದ ಬ್ಯಾಟ್ಸಮಾನ್. ರಣಜಿ ಟ್ರೋಫೀ‌‌ಯಲ್ಲಿ ಹಿಮಾಚಲ ಪ್ರದೇಶ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಕೊನೆಯ ಬಾರಿ ಕಿಂಗ್ಸ್ ೧೧ ಪಂಜಾಬ್ ತಂಡದ ಪರ ಆಡಿದ್ದಾರೆ.

ಆರಂಭಿಕ ಜೀವನ 

ರಿಷಿ ಧವನ್ ಫೆಬ್ರವರಿ ೧೯, ೧೯೯೦ ರಂದು ಹಿಮಾಚಲ ಪ್ರದೇಶದ  ಮಂಡಿ ನಗರದಲ್ಲಿ ಜನಿಸಿದರು. ತಮ್ಮ ೧೯ನೇ ವಯಸ್ಸಿನಲ್ಲಿ ಇವರು ಪ್ರಥಮ ದರ್ಜೆ ಕ್ರಿಕೆಟ್‍ಗೆ ಪಾದಾರ್ಪಣೆ ಮಾಡಿದರು. ಲಿಮಿಟೆಡ್ ಓವರ್ಸ್ ಕ್ರಿಕೆಟ್‍ಗೆ ಇವರನ್ನು ಬಹುತೇಕ ತಂಡಗಳು ಆರಿಸುತ್ತಾರೆ. ಇವರು ಬೌಲಿಂಗ್ ಆಲರೌಂಡರ್‌ ಆಗಿ ಪ್ರಸಿದ್ದರು.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 

ಏಪ್ರಿಲ್ ೦೯, ೨೦೧೩ರಂದು ಮುಂಬೈನ ವಾಂಖೆಡೆ ಕ್ರೀಡಾಂಗಣದಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ವಿರುದ್ಧ ನಡೆದ ೧೦ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಮುಂಬೈ ಇಂಡಿಯನ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 

ಜನವರಿ ೧೭, ೨೦೧೬ರಂದು ಆಸ್ಟ್ರೇಲಿಯದಲ್ಲಿ  ಅತೀಥೆಯರ ವಿರುದ್ದ ನಡೆದ ಮೂರನೆ ಏಕದಿನ ಪಂದ್ಯದ ಮೂಲಕ ರಿಷಿ ಧವನ್ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಜೂನ ೧೮, ೨೦೧೬ರಲ್ಲಿ ಹರಾರೆಯಲ್ಲಿ ಜಿಂಬಾಬ್ವೆ ವಿರುದ್ಧ ನಡೆದ ಮೊದಲ ಟಿ-೨೦ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 

ಏಕದಿನ ಕ್ರಿಕೆಟ್ : ೦೩ ಪಂದ್ಯಗಳು.
ಟಿ-೨೦ ಕ್ರಿಕೆಟ್ : ೦೧ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೨೬ ಪಂದ್ಯಗಳು.

ವಿಕೇಟ್‍ಗಳು 

ಏಕದಿನ ಪಂದ್ಯಗಳಲ್ಲಿ  : ೦೧
ಟಿ-೨೦ ಪಂದ್ಯಗಳಲ್ಲಿ  : ೦೧
ಐಪಿಎಲ್ ಪಂದ್ಯಗಳಲ್ಲಿ  : ೧೮

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ವಿಜಯ್ ಶಂಕರ್

ವಿಜಯ್ ಶಂಕರ್ (ಜನನ ೨೬ ಜನವರಿ ೧೯೯೧) ಒಬ್ಬ ಭಾರತೀಯ ಕ್ರಿಕೆಟಿಗ. ಅವರು ಭಾರತೀಯ ರಾಷ್ಟ್ರೀಯ ಕ್ರಿಕೆಟ್ ತಂಡಕ್ಕಾಗಿ ಆಡುತ್ತಾರೆ. ಅವರು ಆಲ್ ರೌಂಡರ್ ಆಗಿದ್ದು, ಬಲಗೈ ಬ್ಯಾಟ್ ಮತ್ತು ಬಲಗೈ ಮಧ್ಯಮ ವೇಗದಲ್ಲಿ ಬೌಲ್ ಮಾಡುತ್ತಾರೆ. ಏಪ್ರಿಲ್ ೨೦೧೯ ರಲ್ಲಿ, ಅವರು ೨೦೧೯ ಕ್ರಿಕೆಟ್ ವಿಶ್ವಕಪ್ಗಾಗಿ ಭಾರತದ ತಂಡಕ್ಕೆ ಆಯ್ಕೆಯಾದರು.

ಆರಂಭಿಕ ಜೀವನ 

ವಿಜಯ್ ಶಂಕರ್ ಜನವರಿ ೨೬, ೧೯೯೧ ರಂದು ತಮಿಳುನಾಡಿನ ತಿರುನೆಲ್ವೆಲಿ ನಗರದಲ್ಲಿ ಜನಿಸಿದರು. ಇವರ ತಂಡೆ ಹಾಗೂ ಸಹೋದರ ಅಜೆಯ್ ತಮಿಳುನಾಡು ಡಿವಿಷನ್ ಕ್ರಿಕೆಟ್‍ನಲ್ಲಿ ಆಡಿದ್ದಾರೆ. ೩೦೧೨ರಲ್ಲಿ ಇವರು ಪ್ರಥಮ ದರ್ಜೆ ಕ್ರಿಕೆಟ್‍ಗೆ ಪಾದಾರ್ಪಣೆ ಮಾಡಿದರು. ೨೦೧೪-೧೫ ರಣಜಿ ಟ್ರೋಫೀಯಲ್ಲಿ ಎರಡು ಪಂದ್ಯ ಶ್ರೇಷ್ಥ ಪ್ರಶಸ್ತಿ ಪಡೆಯುವ ಮೂಲಕ ಇವರು ಬೆಳಕಿಗೆ ಬಂದರು.ಆ ಆವೃತಿಯ ನಾಕೌಟ್ ಪಂದ್ಯಗಳಲ್ಲಿ ಇವರು ೧೧೧, ೮೨, ೯೧ ಹಾಗು ೧೦೩ ರನ ಕಲೆಹಾಕಿದ್ದರು. ನಂತರ ಇಂಡೀಯ 'ಎ' ಟೀಂಗೆ ಆರಿಸಲಾಯಿತು.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 
ಮೇ ೧೩, ೨೦೧೪ರಂದು ಜಾರ್ಖಂಡ್ ರಾಜ್ಯದ ರಾಂಚಿಯಲ್ಲಿ ರಾಜಸ್ಥಾನ್ ರಾಯಲ್ಸ್ ವಿರುದ್ಧ ನಡೆದ ೩೭ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಚೆನ್ನೈ ಸೂಪರ್‌ಕಿಂಗ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.ಪ್ರಸ್ತುತ ಇವರು ಡೆಲ್ಲಿ ಡೇರ್‌ಡೆವಿಲ್ಸ್ ತಂಡದ ಪರ ಆಡುತ್ತಾರೆ.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಮಾರ್ಚ್ ೦೬, ೨೦೧೮ರಲ್ಲಿ ಶ್ರೀಲಂಕಾದ ಕೊಲಂಬೊನಲ್ಲಿ ಶ್ರೀಲಂಕಾ ವಿರುದ್ದ ನಡೆದ ಮೊದಲನೇ ಟಿ-೨೦ ಪಂದ್ಯದ ಮೂಲಕ ವಿಜಯ್ ಶಂಕರ್ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 

ಟಿ-೨೦ ಕ್ರಿಕೆಟ್ : ೦೫ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೧೫ ಪಂದ್ಯಗಳು

ವಿಕೇಟ್‍ಗಳು 

ಟಿ-೨೦ ಪಂದ್ಯಗಳಲ್ಲಿ  : ೦೩
ಐಪಿಎಲ್ ಪಂದ್ಯಗಳಲ್ಲಿ  : ೦೧

ಅರ್ಧ ಶತಕಗಳು 
ಐಪಿಎಲ್ ಪಂದ್ಯಗಳಲ್ಲಿ  : ೦೨

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಅಕುಲ್ ಬಾಲಾಜಿ

ಅಕುಲ್ ಬಾಲಾಜಿ ಅವರು ಒಬ್ಬ ಭಾರತೀಯ ಚಲನಚಿತ್ರ ನಟ ಹಾಗು ದೂರದರ್ಶನದ ನಿರೂಪಕ. ಅವರು ಕನ್ನಡ ಮತ್ತು ತೆಲುಗು ಭಾಷೆಗಳಲ್ಲಿ ಕೆಲಸ ಮಾಡಿದ್ದಾರೆ. ಅವರು ಫೆಬ್ರವರಿ ೨೩ ೧೯೭೯ ರೈಲ್ವೆ ಕೊಡುರು,ಆಂಧ್ರಪ್ರದೇಶದಲ್ಲಿ ಜನಿಸಿದರು.

ಬಾಲ್ಯ ಜೀವನ 
ಅಕುಲ್ ಬಾಲಾಜಿ ಅವರು ಮೂಲತಃ ಆಂಧ್ರಪ್ರದೇಶದವರು.ಅವರು ತಮ್ಮ ೧೬ ನೇ ವಯಸ್ಸಿನಲ್ಲಿ ಬೆಂಗಳೂರಿಗೆ ತೆರಳಿದರು. ಶ್ರೀಮತಿ ಉಷಾ ದಾತಾರ್ ಅವರಿಂದ ಭರತನಾಟ್ಯ ತರಬೇತಿ ಪಡೆದರು. ನಂತರ ಮಧು ನಟರಾಜ್ ನೇತೃತ್ವದ "ನಾಟ್ಯ ಎಸ್ಟಿಮ್ ಡ್ಯಾನ್ಸ್ ಕಂಪೆನಿ" ಯನ್ನು ಸೇರಿ ಶ್ರೀಮತಿ ಮಯಾ ರಾವ್ ಅವರಿಂದ ಕತಕ್ ಕಲಿತರು. ಅವರು ಮಹೇಶ್ ದತ್ತಾಣಿಯವರಿಂದ ನಟನೆಯಲ್ಲಿ ತರಬೇತಿ ಹೊಂದಿದ್ದಾರೆ.
ಅವರು ೨೦೦೮ ರಲ್ಲಿ ಮದುವೆಯಾದರು. ದಂಪತಿಗೆ ಓರ್ವ ಮಗನಿದ್ದಾನೆ(ಕೃಶಾನ್ ನಾಗ್).

ವೃತ್ತಿ ಜೀವನ 
ಅಕುಲ್ ಬಾಲಾಜಿಯವರು ದೂರದರ್ಶನ ಕಾರ್ಯಕ್ರಮಗಳನ್ನು ನಿರೂಪಣೆ ಮಾಡುವ ಮೂಲಕ ತಮ್ಮ ವೃತ್ತಿರಂಗವನ್ನು ಪ್ರಾರಂಭಿಸಿದರು. ಅವರು ನಟ ಸುದೀಪ್ ಅವರೊಂದಗೆ ಸಹ-ನಿರೂಪಕನಾಗಿ ಏಷ್ಯನ್ನೆಟ್ ಸುವರ್ಣ ಚಾನ್ನೆಲ್ನಲ್ಲಿ "ಪ್ಯಾಟೆ ಹುಡುಗೀರ್ ಹಳ್ಳಿ ಲೈಫು" ಎಂಬ ಜನಪ್ರಿಯ ರಿಯಾಲಿಟಿ ಶೋ ಅನ್ನು ಖ್ಯಾತಿ ಗಳಿಸಿದರು. ಹಾಗೆ ನಿರೂಪಕನಾಗಿ ಏಷ್ಯನ್ನೆಟ್ ಸುವರ್ಣದಲ್ಲಿ ಪ್ರಸಾರವಾಗಿರುವ ರಿಯಾಲಿಟಿ ಶೋಗಳಾದ "ಹಳ್ಳಿ ಹೈದ ಪ್ಯಾಟೆಗ್ ಬಂದ" "ಪ್ಯಾಟೆ ಮಂದಿ ಕಾಡಿಗ್ ಬಂದ್ರು" "ನೋಡಿ ಸ್ವಾಮಿ ನಾವಿರೋದೇ ಹೀಗೆ" ಯಲ್ಲಿ ಕೆಲಸ ಮಾಡಿದ್ದಾರೆ. ಅವರು ಅಗಥ(ಉದಯ ಟಿವಿ,೨೦೦೨), ಗುಪ್ತಾ ಗಾಮಿನಿ(ಈ-ಟಿವಿ ಕನ್ನಡ), ಯಾವ ಜನುಮದ ಮೈತ್ರಿ(ಈ-ಟಿವಿ ಕನ್ನಡ), ಜಗಳಗಂಟಿಯರು(ಉದಯ ಟಿವಿ), ಪೆಲ್ಲಿನತಿ ಪ್ರಮನಲು(ಝಿ ತೆಲುಗು,೨೦೧೨) ದಾರವಾಹಿಗಳಲ್ಲಿ ಅಭಿನಯಿಸಿದ್ದಾರೆ.

ಟಿವಿ ಉದ್ಯೋಗ 
೨೦೦೭-ಕುಣಿಯೊಣು ಬಾರಾ
೨೦೦೮-ಕಾಮಿಡಿ ಕಿಲಾಡಿಗಳು
೨೦೦೯-ಕುಣಿಯೊಣು ಬಾರಾ
೨೦೧೦-ಪ್ಯಾಟೆ ಹುಡುಗಿರ್ ಹಳ್ಳಿ ಲೈಫು(೧)
೨೦೧೦-ಹಳ್ಳಿ ಹೈದ ಪ್ಯಾಟೆಗ್ ಬಂದ
೨೦೧೦-ಪ್ಯಾಟೆ ಮಂದಿ ಕಾಡಿಗೆ ಬಂದ್ರು(೧)
೨೦೧೧-ಪ್ಯಾಟೆ ಹುಡುಗಿರ್ ಹಳ್ಳಿ ಲೈಫು(೨)
೨೦೧೧-ಹೊಸ ಲವ್ ಸ್ಟೋರಿ
೨೦೧೧-ಪ್ಯಾಟೆ ಮಂದಿ ಕಾಡಿಗೆ ಬಂದ್ರು(೨)
೨೦೧೨-ನೋಡಿ ಸ್ವಾಮಿ ನಾವಿರೋದೇ ಹೀಗೆ
೨೦೧೩-ಮನೆ ಮುಂದೆ ಮಹಾಲಕ್ಷ್ಮಿ
೨೦೧೩-ಸೈ ಅಂತೆ ಸೈ(ತೆಲುಗು)
೨೦೧೩-ಇಂಡಿಯನ್
೨೦೧೪-ತಕ ದಿಮಿ ತಾ ಡ್ಯಾನ್ಸಿಂಗ್ ಸ್ಟಾರ್
೨೦೧೪-ಪ್ಯಾಟೆ ಹುಡುಗಿರ್ ಹಳ್ಳಿ ಲೈಫು(೩)
೨೦೧೫-ಡ್ಯಾನ್ಸಿಂಗ್ ಸ್ಟಾರ್(೨)
೨೦೧೫-ಝಿ ತೆಲುಗು ೩.೨.೧. ಗೋ
೨೦೧೫-ಕಲರ್ಸ್ ಕನ್ನಡ  ಡ್ಯಾನ್ಸಿಂಗ್ ಸ್ಟಾರ್ ಜುನಿಯರ್
೨೦೧೫-ಸೂಪರ್ ಜೋಡಿ
೨೦೧೫-ಝಿ ತೆಲುಗು ೧೩-ಪಿಯರ್ ಇಸ್ ರಿಯಲ್
೨೦೧೬-ಸ್ಟಾರ್ ಸುವರ್ಣ ಡ್ಯಾನ್ಸ್ ಡ್ಯಾನ್ಸ್
೨೦೧೬-ಕಿಕ್
೨೦೧೭-ಸೂಪರ್ ಜೋಡಿ (೨)
೨೦೧೭-ದೇಶಮುದ್ರುಲು(ಮಾ ಟಿವಿ)
೨೦೧೭-ಸೂಪರ್ ಟಾಕ್ ಟೈಮ್(ಕಲರ್ಸ್ ಸೂಪರ್)
೨೦೧೮-ಮಾಸ್ಟರ್ ಡ್ಯಾನ್ಸರ್
೨೦೧೮-ಪ್ಯಾಟೆ ಹುಡುಗಿರ್ ಹಳ್ಳಿ ಲೈಫು(೪)
೨೦೧೮-ಸಿಕ್ಸ್ತ್ ಸೆನ್ಸ್
೨೦೧೮- ಹಳ್ಳಿ ಹೈದ ಪ್ಯಾಟೆಗ್ ಬಂದ(೪)

ಚಲನಚಿತ್ರ 
೨೦೦೭-ಮಿಲನ(ಕನ್ನಡ)
೨೦೦೮-ಆತ್ಮೀಯ(ಕನ್ನಡ)
೨೦೦೮-ವಾಸ್ತವ(ಕನ್ನಡ)
೨೦೦೯-ನೆರಮು ಶಿಕ್ಷ(ತೆಲುಗು)
೨೦೧೦-ಬನ್ನಿ(ಕನ್ನಡ)
೨೦೧೩-ಮೈನ(ಕನ್ನಡ)
೨೦೧೩-ಪ್ಯಾರ್ಗೆ ಆಗ್ಬಿಟೈತ್ತೆ(ಕನ್ನಡ)
೨೦೧೩-ಲೂಸ್ಗಳು(ಕನ್ನಡ)
೨೦೧೪-ಕ್ರೇಜಿ ಸ್ಟಾರ್(ಕನ್ನಡ)

ಪ್ರಶಸ್ತಿಗಳು 
೨೦೧೦: ಬಿಗ್ ಎಫ್ಎಮ್ ಬಿಗ್ ಟಿವಿ "ಅತ್ಯಂತ ಜನಪ್ರೀಯ ಆಂಕರ್"
೨೦೧೪: ಬಿಗ್ ಬಾಸ್ ಕನ್ನಡ ೨ನೇ ಅವೃತ್ತಿ ವಿಜೇತ

ಉಲ್ಲೇಖಗಳು

ಉಲ್ಲೇಖ 

ಚಲನಚಿತ್ರ ನಟರು
ಶಿಖರ

ಶಿಖರ ಎಂದರೆ ಅದಕ್ಕೆ ತಕ್ಷಣ ಪಕ್ಕದಲ್ಲಿರುವ ಎಲ್ಲ ಬಿಂದುಗಳಿಂತ ಹೆಚ್ಚು ಎತ್ತರದಲ್ಲಿರುವ ಒಂದು ಮೇಲ್ಮೈ ಮೇಲಿನ ಬಿಂದು. ಗಣಿತೀಯವಾಗಿ, ಶಿಖರ ಎಂದರೆ ಎತ್ತರದಲ್ಲಿನ ಸ್ಥಳೀಯ ಗರಿಷ್ಠವಾಗಿದೆ.

"ತುದಿ" ಪದವನ್ನು ಸಾಮಾನ್ಯವಾಗಿ ಕೇವಲ ಹೆಚ್ಚು ಎತ್ತರದ ಅತ್ಯಂತ ಹತ್ತಿರದ ಬಿಂದುವಿನಿಂದ ಸ್ವಲ್ಪ ದೂರದಲ್ಲಿ ಸ್ಥಿತವಾಗಿರುವ ಪರ್ವತದ ಅಗ್ರಕ್ಕೆ ಬಳಸಲಾಗುತ್ತದೆ. ಉದಾಹರಣೆಗೆ, ಒಂದು ಪರ್ವತದ ಮುಖ್ಯ ಶಿಖರಕ್ಕೆ ಪಕ್ಕದ ಒಂದು ದೊಡ್ಡ ಬೃಹತ್ ಬಂಡೆಯನ್ನು ಶಿಖರ ಎಂದು ಪರಿಗಣಿಸಲಾಗುವುದಿಲ್ಲ. ಸ್ವಲ್ಪ ಉಬ್ಬು ಅಥವಾ ಪ್ರತ್ಯೇಕತೆ ಇರುವ ಹೆಚ್ಚು ಎತ್ತರವಾದ, ಆದರೆ ಪ್ರಮಾಣಗಳ ಒಂದು ನಿರ್ದಿಷ್ಟ ಹಂತದ ಮೌಲ್ಯವನ್ನು ಮುಟ್ಟದ ತುದಿಯ ಹತ್ತಿರದ ಶಿಖರಗಳನ್ನು ಹಲವುವೇಳೆ ಹೆಚ್ಚು ಎತ್ತರದ ತುದಿಯ ಉಪಶಿಖರಗಳು ಎಂದು ಪರಿಗಣಿಸಲಾಗುತ್ತದೆ ಮತ್ತು ಇವನ್ನು ಅದೇ ಪರ್ವತದ ಭಾಗವೆಂದು ಪರಿಗಣಿಸಲಾಗುತ್ತದೆ. ಪಿರಮಿಡ್ ತುದಿ ಎಂದರೆ ಹಿಮ ಸವಕಳಿಯಿಂದ ಉತ್ಪತ್ತಿಯಾದ ಪರ್ವತದ ಅಗ್ರದ ಉತ್ಪ್ರೇಕ್ಷೆಯ ರೂಪ.

ಸಮುದ್ರ ಮಟ್ಟದ ಮೇಲೆ ೮೮೪೪.೪೩ ಮೀ. ಎತ್ತರದ ಎವರೆಸ್ಟ್ ವಿಶ್ವದಲ್ಲಿನ ಅತ್ಯಂತ ಎತ್ತರದ ಶಿಖರವಾಗಿದೆ. ಇದನ್ನು ಅಧಿಕೃತವಾಗಿ ಮೊದಲು ಸರ್ ಎಡ್ಮಂಡ್ ಹಿಲರಿ ಏರಿದರು. ಇವರು ಪರ್ವತದ ತುದಿಯನ್ನು ೧೯೫೩ರಲ್ಲಿ ಮುಟ್ಟಿದರು. ಯುಐಎಎ ವ್ಯಾಖ್ಯಾನದ ಪ್ರಕಾರ ಶಿಖರವು ೩೦ ಮೀಟರ್ ಅಥವಾ ಹೆಚ್ಚು ಉಬ್ಬನ್ನು ಹೊಂದಿದ್ದರೆ ಅದು ಸ್ವತಂತ್ರವಾಗಿದೆ; ಅದು ಕನಿಷ್ಠಪಕ್ಷ ೩೦೦ ಮೀಟರ್‌ನಷ್ಟು ಉಬ್ಬನ್ನು ಹೊಂದಿದ್ದರೆ ಅದು ಪರ್ವತವಾಗಿದೆ.

ಶಿಖರ ಏರಿಕೆಯು ಸಾಮಾನ್ಯ ಪರ್ವತಾರೋಹಣದಿಂದ ಭಿನ್ನವಾಗಿದೆ. ಶಿಖರ ದಂಡಯಾತ್ರೆಗೆ: ೧ ವರ್ಷಕ್ಕಿಂತ ಹೆಚ್ಚಿನ ತರಬೇತಿ, ಒಳ್ಳೆ ದೈಹಿಕ ಸ್ಥಿತಿ, ಮತ್ತು ವಿಶೇಷ ಸಜ್ಜು ಸಾಮಗ್ರಿ ಬೇಕಾಗುತ್ತದೆ. ಏರುವವನ ಸಾಮಗ್ರಿಗಳ ದೊಡ್ಡ ಭಾಗವನ್ನು ಬಿಡಬಹುದು ಮತ್ತು ಮೂಲ ಶಿಬಿರಗಳಿಗೆ ಒಯ್ಯಬಹುದು ಅಥವಾ ಕೂಲಿಯಾಳುಗಳಿಗೆ ಕೊಡಬಹುದಾದರೂ, ವೈಯಕ್ತಿಕ ಸಾಮಾನು ಸರಂಜಾಮಿನ ದೊಡ್ಡ ಪಟ್ಟಿಯಿದೆ. ಸಾಮಾನ್ಯ ಪರ್ವತಾರೋಹಿಗಳ ಸಾಮಗ್ರಿಯ ಜೊತೆಗೆ, ಶಿಖರ ಏರುವವರು ಡಾಯಮಾಕ್ಸ್ (ಎತ್ತರ ನಿರೋಧಕ ಅಸ್ವಸ್ಥತೆ ಔಷಧಿ), ಮೊಗವಾಡಗಳು, ಮತ್ತು ಆಮ್ಲಜನಕದ ಬಾಟಲಿಗಳನ್ನು ತೆಗೆದುಕೊಳ್ಳಬೇಕಾಗುತ್ತದೆ. ಮುಳ್ಳಟ್ಟೆಗಳು, ಹಿಮ ಕೊಡಲಿ, ಜಾರು ಸಾಧನ, ಉಡುಪುಗಳು ಇತ್ಯಾದಿಗಳ ವಿಶೇಷ ಆವಶ್ಯಕತೆಗಳು ಕೂಡ ಇರುತ್ತವೆ.

ಉಲ್ಲೇಖಗಳು

ಭೂಗೋಳ
ಬರ್ಖಾ ದತ್

ಬರ್ಖಾ ದತ್ ಅವರು ಭಾರತೀಯ ಪತ್ರಿಕೋದ್ಯಮಿ ಹಾಗೂ ಬರಹಗಾರ್ತಿ. ಅವರು ಎನ್ ಡಿ ಟಿ ವಿ ವಾಹಿನಿಯಲ್ಲಿ ೨೧ ವರ್ಷಗಳ ಕಾಲ ಸೇವೆ ಸಲ್ಲಿಸಿದಾರೆ. ಅವರು ಭಾರತ ಹಾಗೂ ಪಾಕಿಸ್ತಾನದ ನಡುವೆ ನಡೆದ ಕಾರ್ಗಿಲ್ ಯುದ್ದದ ನೇರ ಪ್ರಸಾರ ಮಾಡಿದ್ದರು.

ಬಾಲ್ಯ ಜೀವನ
ಇವರು ದೆಹಲಿಯಲ್ಲಿ  ದಶಂಬರ್ ೧೮, ೧೯೭೧ರಲ್ಲಿ ಜನಿಸಿದರು. ಇವರ ತಂದೆ ಎಸ್.ಪಿ.ದತ್,ತಾಯಿ ಪ್ರಭಾ ದತ್,ತಂಗಿ ಬಾಹರ್ ದತ್. ಇವರು ಸೈಂಟ್ ಸ್ಟಿಪನ್ಸ್ ಕಾಲೇಜಿನಲ್ಲಿ ತಮ್ಮ ಪದವಿ ಶಿಕ್ಷಣವನ್ನು ಪಡೆದರು. ಉನ್ನತ ಶಿಕ್ಷಣವನ್ನು ಜಾಮಿಯ ಮಿಲಿಯ ಇಸ್ಲಾಮಿಯ ಸಮೂಹ ಸಂವಹನ ಸಂಶೋಧನ ಕೇಂದ್ರ ದೆಹಲಿಯಲ್ಲಿ ಪಡೆದರು.

ಉದ್ಯೋಗ
ಅವರು ಉದ್ಯೋಗವನ್ನು ಎನ್ ಡಿ ಟಿ ವಿ ವಾಹಿನಿಯಿಂದ ಸಲಹಾ ಸಂಪಾದಕರಾಗಿ ಪತ್ರಿಕೋದ್ಯಮವನ್ನು ಪ್ರವೇಶಿಸಿದ್ದರು.ತದನಂತರ ಇಂಗ್ಲೀಷ್ ನ್ಯೂ ವಿಂಗ್ ಸಂಸ್ಥೆ ಆರಂಭಿಸಿದ್ದರು. ಇವರು  ಪಾಕಿಸ್ತಾನ,ಅಫ್ಘಾನಿಸ್ತಾನ,ಇರಾಕ್,ಕಾಶ್ಮೀರದಲ್ಲಿ ನಡೆದ ಸಂಘರ್ಷಗಳ ಕುರಿತು ವರದಿ ಮಾಡಿದ್ದಾರೆ. ರಾಷ್ಟ್ರೀಯ ಹಾಗೂ ಅಂತರಾಷ್ಟ್ರೀಯ ದಿನಪತ್ರಿಕೆಗಳಲ್ಲಿ ಅಂಕಣಗಾರ್ತಿಯಾಗಿ ಕೆಲಸ ಮಾಡಿದ್ದಾರೆ.

ಪುಸ್ತಕ
ದಿ ಅನ್ ಕ್ವಾಯ್ಟ್ ಲ್ಯಾಂಡ್ (೨೦೧೫)

ಪ್ರಶಸ್ತಿ ಹಾಗೂ ಪುರಸ್ಕಾರ
ಇಂಡಿಯನ್ ಟೆಲಿವಿಷನ್ ಅಕಾಡೆಮಿ ಅವಾರ್ಡ್ 
ಟಿವಿ ಪರ್ಸನಾಲಿಟಿ ಆಫ್ ದಿ ಇಯರ್
ದಿ ಸಿ.ಚ್. ಮೊಹಮ್ಮದ್ ಕೋಯಾ ನ್ಯಾಷನಲ್ ಜರ್ನಲಿಸ್ಟ್ ಅವಾರ್ಡ್ ೨೦೦೯
ದಿ ಇಂಡಿಯನ್ ನ್ಯೂಸ್ ಬ್ರಾಡ್ಕ್ಯಾಸ್ಟಿಂಗ್ ಅವಾರ್ಡ್ ಫಾರ್  ದಿ ಮೋಸ್ಟ ಇಂಟಲಿಜೆಂಟ್ ನ್ಯೂಸ್ ಶೋ ಹೋಸ್ಟ್ 
ದಿ ಕಾಮನ್ವೆಲ್ತ್ ಬಾರ್ಡ್ಕ್ಯಾಸ್ಟಿಂಗ್ ಅಸೋಸಿಯೇಷನ್ ಅವಾರ್ಡ್ ಫಾರ್ ಜರ್ನಲಿಸ್ಟ್ ಆ ದಿ ಇಯರ್ .೨೦೦೭
ಬೆಸ್ಟ್ ಟಿವಿ ನ್ಯೂಸ್ ಅಂಚಾರ್ ಫಾರ್ ದಿ ಪ್ರೋಗ್ರಾಮ್ "ವೀ ದಿ ಪೀಪಲ್ " ಫಸ್ಟ್ ಇಂಡಿಯನ್ ನ್ಯೂಸ್ ಅವಾರ್ಡ್ಸ್  2007 
ಪದ್ಮ ಶ್ರೀ

ಉಲ್ಲೇಖ

ಪತ್ರಕರ್ತರು
ಶಾರ್ದೂಲ್ ಠಾಕೂರ್

ಶಾರ್ದೂಲ್ ನರೇಂದ್ರ ಠಾಕೂರ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ವೇಗದ ಬೌಲರ್ ಹಾಗು ಬಲಗೈ ಕೆಳ ಕ್ರಮಾಂಕದ ಬ್ಯಾಟ್ಸಮಾನ್. ರಣಜಿ ಟ್ರೋಫೀ‌‌ಯಲ್ಲಿ ಮುಂಬೈ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಚೆನ್ನೈ ಸೂಪರ್‌ಕಿಂಗ್ಸ್ ತಂಡದ ಪರ ಆಡುತ್ತಾರೆ.

ಆರಂಭಿಕ ಜೀವನ 

ಶಾರ್ದೂಲ್ ಠಾಕೂರ್ ಅಕ್ಟೋಬರ್ ೧೬, ೧೯೯೧ ರಂದು ಮಹಾರಾಷ್ಟ್ರದ ಪಾಲ್ಗಾರ್‌ನಲ್ಲಿ ಜನಿಸಿದರು. ೨೦೧೩-೧೪ರ ರಣಜಿ ಟ್ರೋಫೀಯಲ್ಲಿ ಇವರು ೧೦ ಪಂದ್ಯಗಳಲ್ಲಿ ೪೮ ವಿಕೆಟ್‍ಗಳನ್ನು ಪಡೆದರು. ನಂತರ ೨೦೧೬ರಲ್ಲಿ ಭಾರತೀಯ ಟೆಸ್ಟ್ ಕ್ರಿಕೆಟ್ ತಂಡಕ್ಕೆ ಆಯ್ಕೆ ಮಾಡಲಾಯಿತು ಆದರೂ ಪಂದ್ಯದಲ್ಲಿ ಅವಕಾಶ ಸಿಗಲಿಲ್ಲ. ೨೦೧೭ರಲ್ಲಿ ಏಕದಿನ ಕ್ರಿಕೆಟ್‍ಗೆ ಆಯ್ಕೆಯಾಗಿ ಅವಕಾಶ ಪಡೆದರು.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 
ಮೇ ೦೧, ೨೦೧೫ರಂದು  ಫಿರೋಜ್ ಷಾ ಕೋಟ್ಲಾ, ದೆಹಲಿಯಲ್ಲಿ  ಡೆಲ್ಲಿ ಡೇರ್‌ಡೆವಿಲ್ಸ್ ವಿರುದ್ಧ ನಡೆದ ೩೧ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಕಿಂಗ್ಸ್ ೧೧ ಪಂಜಾಬ್ ತಂಡದಿಂದ ಐಪಿಎಲ್ನಲ್ಲಿ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಆಗಸ್ಟ್ ೩೧, ೨೦೧೭ರಲ್ಲಿ ಶ್ರೀಲಂಕಾದ ಕೊಲಂಬೊನಲ್ಲಿ ಶ್ರೀಲಂಕಾ ವಿರುದ್ದ ನಡೆದ ನಾಲ್ಕನೇ ಏಕದಿನ ಪಂದ್ಯದ ಮೂಲಕ ಶಾರ್ದೂಲ್ ಠಾಕೂರ್‌ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ಫೆಬ್ರವರಿ ೨೧, ೨೦೧೮ರಲ್ಲಿ  ದಕ್ಷಿಣ ಆಫ್ರಿಕಾದ ಸೆಂಚೂರಿಯನ್‌ನಲ್ಲಿ ದಕ್ಷಿಣ ಆಫ್ರಿಕಾ ವಿರುದ್ದ ನಡೆದ ೨ನೇ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 

ಏಕದಿನ ಕ್ರಿಕೆಟ್ : ೦೫ ಪಂದ್ಯಗಳು.
ಟಿ-೨೦ ಕ್ರಿಕೆಟ್ : ೦೭ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೨೬ ಪಂದ್ಯಗಳು.

ವಿಕೇಟ್‍ಗಳು 

ಏಕದಿನ ಪಂದ್ಯಗಳಲ್ಲಿ  : ೦೬
ಟಿ-೨೦ ಪಂದ್ಯಗಳಲ್ಲಿ  : ೦೮
ಐಪಿಎಲ್ ಪಂದ್ಯಗಳಲ್ಲಿ  : ೨೮

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಮಹಾನಟಿ ಸಾವಿತ್ರಿ

ಶಕುಂತಲಾರಾಜಾ ರವಿ ವರ್ಮನು ಬಿಡಿಸಿದಂತಹ ಚಿತ್ರಕಲೆ .ಹಿಂದೂ ಧರ್ಮದಲ್ಲಿ ಶಕುಂತಲಾ ದುಶ್ಯಂತನ ಪತ್ನಿ. ಮತ್ತು ಚಕ್ರವರ್ತಿ ಭರತನ ತಾಯಿ. ಮಹಾಭಾರತದಲ್ಲಿ ಈಕೆಯ ಕಥೆಯನ್ನು ಹೇಳಲಾಗಿದೆ ಮತ್ತು ಅನೇಕ ಬರಹಗಾರರಿಂದ ನಾಟಕೀಯವಾಗಿ ನಿರೂಪಿಸಲ್ಪಟ್ಟಿದೆ
ಜಯಂತ್ ಯಾದವ್

ಜಯಂತ್ ಯಾದವ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಆಫ್ ಬ್ರೇಕ್ ಬೌಲರ್ ಹಾಗು ಬಲಗೈ ಕೆಳ ಕ್ರಮಾಂಕದ ಬ್ಯಾಟ್ಸಮಾನ್. ರಣಜಿ ಟ್ರೋಫೀ‌‌ಯಲ್ಲಿ ಹರಿಯಾಣ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ತಂಡದ ಪರ ಆಡುತ್ತಾರೆ.

ಆರಂಭಿಕ ಜೀವನ 
ಜಯಂತ್ ಯಾದವ್ ಜನವರಿ ೨೦, ೧೯೯೦ ರಂದು ದೆಹಲಿಯಲ್ಲಿ ಜನಿಸಿದರು. ೨೦೧೧ರಲ್ಲಿ ಇವರು ಪ್ರಥಮ ದರ್ಜೆ ಕ್ರಿಕೆಟ್‍ಗೆ ಪಾದಾರ್ಪಣೆ ಮಾಡಿದರು. ತಮ್ಮ ೨೧ನೇ ವಯ್ಯಸ್ಸಿಗೆ ಇವರು ಹರಿಯಾಣ ತಂಡದ ಪರವಾಗಿ ರಣಜಿ ಟ್ರೋಫೀಯಲ್ಲಿ ಪಾದಾರ್ಪಣೆ ಮಾಡಿದರು. ೨೦೧೪-೧೫ ರಣಜಿ ಟ್ರೋಫೀಯಲ್ಲಿ ಹರಿಯಾಣ ತಂಡದ ಅತೀ ಹೆಚ್ಚು ವಿಕೆಟ್ ಪಡೆದ ಬೌಲರ್‌ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. ನಂತರ ಇಂಡಿಯಾ 'ಎ' ತಂಡಕ್ಕೆ ಆಯ್ಕೆಯಾದರು.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 

ಮೇ ೦೯, ೨೦೧೫ರಂದು  ಛತ್ತೀಸ್‌ಘಡ್‌‌‍ದ ರಾಯ್ಪುರ್‌‌ನಲ್ಲಿ ಸನ್ ರೈಸರ್ಸ್ ಹೈದೆರಾಬಾದ್ ವಿರುದ್ಧ ನಡೆದ ೪೫ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 

ಅಕ್ಟೋಬರ್ ೨೯, ೨೦೧೬ರಲ್ಲಿ ವಿಶಾಖಪಟ್ನಂನಲ್ಲಿ  ನ್ಯೂ ಜೀಲ್ಯಾಂಡ್ ವಿರುದ್ದ ನಡೆದ ಐದನೇ ಏಕದಿನ ಪಂದ್ಯದ ಮೂಲಕ ಜಯಂತ್ ಯಾದವ್ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ನಂತರ ನವಂಬರ್ ೧೭, ೨೦೧೬ರಲ್ಲಿ ವಿಶಾಖಪಟ್ನಂನಲ್ಲಿ ಇಂಗ್ಲೆಂಡ್ ವಿರುದ್ಧ ನಡೆದ ಎರಡನೇ ಟೆಸ್ಟ್ ಕ್ರಿಕೆಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 

ಟೆಸ್ಟ್ ಕ್ರಿಕೆಟ್ : ೦೪ ಪಂದ್ಯಗಳು.
ಏಕದಿನ ಕ್ರಿಕೆಟ್ : ೦೧ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೧೦ ಪಂದ್ಯಗಳು.

ವಿಕೇಟ್‍ಗಳು 

ಟೆಸ್ಟ್ ಪಂದ್ಯಗಳಲ್ಲಿ  : ೧೧
ಏಕದಿನ ಪಂದ್ಯಗಳಲ್ಲಿ  : ೦೧
ಐಪಿಎಲ್ ಪಂದ್ಯಗಳಲ್ಲಿ  : ೦೪

ಶತಕಗಳು 

ಟೆಸ್ಟ್ ಪಂದ್ಯಗಳಲ್ಲಿ  : ೦೧.

ಅರ್ಧ ಶತಕಗಳು 

ಟೆಸ್ಟ್ ಪಂದ್ಯಗಳಲ್ಲಿ  : ೦೧

ಡಿಸೆಂಬರ್ ೦೮, ೨೦೧೬ರಲ್ಲಿ ಮುಂಬೈಯಲ್ಲಿ ಇಂಗ್ಲೆಂಡ್ ವಿರುದ್ಧ ನಡೆದ ನಾಲ್ಕನೇ ಟೆಸ್ಟ್ ಕ್ರಿಕೆಟ್ ಪಂದ್ಯದಲ್ಲಿ ಜಯಂತ್ ಯಾದವ್ ದಾಖಲೆಯ ಆಟವಾಡಿದರು. 9ನೇ ಕ್ರಮಾಂಕದಲ್ಲಿ ಬಂದ ಜಯಂತ್ ಯಾದವ್ ಲಂಚ್ ವಿರಾಮದ ವೇಳೆ ಅಜೇಯ ೯೨ ರನ್ ಗಳಿಸಿದ್ದರು. ಇನ್ನಿಂಗ್ಸ್ ಒಂದರಲ್ಲಿ ಈ ಕ್ರಮಾಂಕದಲ್ಲಿ ಅತೀ ಹೆಚ್ಚು ರನ್ ಭಾರಿಸಿದ ಭಾರತೀಯರ ಪಟ್ಟಿಯಲ್ಲಿ ಜಯಂತ್ ಯಾದವ್ ಅಗ್ರಸ್ಥಾನಕ್ಕೇರಿದರು. ಈ ಮೂಲಕ ೫೧ ವರ್ಷಗಳ ದಾಖಲೆಯನ್ನು ಜಯಂತ್ ಅಳಿಸಿಹಾಕಿದರು. ಫಾರೂಕ್ ಎಂಜಿನಿಯರ್ ಅವರು ೧೯೬೫ರಲ್ಲಿ ಚೆನ್ನೈನಲ್ಲಿ ನ್ಯೂಜಿಲೆಂಡ್ ವಿರುದ್ಧದ ಪಂದ್ಯದಲ್ಲಿ ೯೦ ರನ್ ಗಳಿಸಿದ್ದು ಈವರೆಗೆ ದಾಖಲೆಯಾಗಿ ಉಳಿದಿತ್ತು.

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಸದಾಶಿವ ಬ್ರಹ್ಮಾವರ

ಸದಾಶಿವ ಬ್ರಹ್ಮಾವರ್ ಕನ್ನಡ ಚಿತ್ರರಂಗದಲ್ಲಿ  ಹೆಸರು ಮಾಡಿದ ಪೋಷಕ ನಟ. [℅ಕೆ ಎಸ್ ಅಶ್ವಥ್]] ಅವರ ನಂತರ ತಂದೆ, ಮೇಷ್ಟ್ರು ಪಾತ್ರಗಳಿಂದ ಜನಪ್ರಿಯತೆ ಮತ್ತು ಗೌರವ ಪಡೆದ ನಟ.

ಚಿತ್ರರಂಗದ ಮುಂಚಿನ ಬದುಕು
ಸದಾಶಿವ ಬ್ರಹ್ಮಾವರ್ ಮೂಲತಃ ಬೆಳಗಾವಿಯವರು. ಬೈಲಹೊಂಗಲದಲ್ಲಿನ ಪರಿಸರದಲ್ಲಿದ್ದ ಸದಾಶಿವ ಬ್ರಹ್ಮಾವರ ಉಡುಪಿಯಲ್ಲಿ ಬೆಳೆದರು. ಚಿಕ್ಕಂದಿನಿಂದಲೇ ನಟನೆಯಲ್ಲಿ ಆಸಕ್ತಿ ಹೊಂದಿದ್ದರು. ಹುಲಿಮನೆ ಸೀತಾರಾಮಶಾಸ್ತ್ರಿ ಒಡೆತನದ ಜಯ ಕರ್ನಾಟಕ ನಾಟಕ ಸಂಘ ನಾಟಕ ಕಂಪನಿಯಲ್ಲಿ ಬಾಲನಟನಾಗಿ ಅಭಿನಯ ಶುರುವಿಟ್ಟರು. 
ಎಂ ಪಿ ಶಂಕರ್, ಕೆ ಎಸ್ ಅಶ್ವಥ್, ಏಣಗಿ ಬಾಳಪ್ಪ ಮುಂತಾದ ನುರಿತ ಕಲಾವಿದರು ಜಯ ಕರ್ನಾಟಕ ನಾಟಕ ಸಂಘದ ಅಡಿಯಲ್ಲಿ 
ದುಡಿಯುತ್ತಿದ್ದರು.

ಚಿತ್ರರಂಗದ ಬದುಕು
ನಾಟಕಗಳಲ್ಲಿ ನಟಿಸಲು ಮನೆ ತೊರೆದ ಬ್ರಹ್ಮಾವರ್, ಚಿತ್ರರಂಗದಲ್ಲಿ ಪೋಷಕ ಪಾತ್ರಗಳಲ್ಲಿ ನಟಿಸಲು ಶುರುಮಾಡಿದರು.೧೯೭೭ರ ಕರಾವಳಿ, ಬ್ರಹ್ಮಾವರ್ ನಟನೆಯ ಮೊದಲ ಚಿತ್ರ. 
ರಂಗನಾಯಕಿ ಚಿತ್ರದಲ್ಲಿ ಆರತಿ ಮನೆಯ ವಾಚ್ ಮನ್ ಆಗಿ ಗಮನ ಸೆಳೆದ ಬ್ರಹ್ಮಾವರ್, ಜ್ವಾಲಾಮುಖಿ ಚಿತ್ರದಲ್ಲಿ ಮತ್ತೆ ವಾಚ್‍ಮನ್ ಪಾತ್ರದಲ್ಲಿ ಗಮನ ಸೆಳೆದರು. ತದನಂತರ ಪೋಷಕ ಪಾತ್ರಗಳಿಗೆ ಬಡ್ತಿ ಪಡೆದರು. ಡಾ. ರಾಜ್ ಕುಮಾರ್ ನಟನೆಯ ಧ್ರುವತಾರೆ ಚಿತ್ರದಲ್ಲಿ ರಂಗಣ್ಣ ಮೇಷ್ಟ್ರು ಪಾತ್ರದಲ್ಲಿ ನಟಿಸಿ ಜನಪ್ರಿಯತೆ ಗಳಿಸಿದ ಬ್ರಹ್ಮಾವರ್, ರಾಜ್ ಬ್ಯಾನರ್ ಚಿತ್ರಗಳಲ್ಲಿ ಖಾಯಂ ನಟರಾದರು. ಮುಖ್ಯವಾಗಿ ಸದ್ಗುಣಸಂಪನ್ನ ಪಾತ್ರಗಳಲ್ಲಿ ನಟಿಸುತ್ತಿದ್ದ ಬ್ರಹ್ಮಾವರ್, ಗರುಡಧ್ವಜ ಮತ್ತು ನಿಗೂಢ ರಹಸ್ಯ ಚಿತ್ರಗಳಲ್ಲಿ ಖಳನಟನಾಗಿಯೂ ನಟಿಸಿದ್ದಾರೆ.
ಹಾಲುಂಡ ತವರು ಚಿತ್ರದಲ್ಲಿ ಅರ್ಚಕನ ಚಿಕ್ಕ ಪಾತ್ರ ಬಲು ಜನಪ್ರಿಯವಾಗಿತ್ತು.
ಡಾ. ರಾಜ್ ಜೊತೆಗೆ ಶ್ರುತಿ ಸೇರಿದಾಗ, ಅನುರಾಗ ಅರಳಿತು, ಶಿವರಾಜ್ ಕುಮಾರ್ ನಟನೆಯ ಪುರುಷೋತ್ತಮ ಚಿತ್ರಗಳಲ್ಲಿ ನಟಿಸಿದ ಬ್ರಹ್ಮಾವರ್, ೨೦೦೫ರ ವರೆಗೆ ನಟನೆಯಲ್ಲಿ ಸಕ್ರಿಯರಾಗಿದ್ದರು.
ರವಿಚಂದ್ರನ್, ಅಂಬರೀಷ್, [[ಅನಂತ್_ನಾಗ್] ಹೀಗೆ ಎಲ್ಲಾ ನಟರ ಜೊತೆ ನಟಿಸಿ ಸೈ ಎನಿಸಿಕೊಂಡಿದ್ದರು.

ಮರಣ
ಸೆಪ್ಟೆಂಬರ್ ೨೦ರಂದು ವಯೋಸಹಜ ರೋಗಗಳಿಂದ ಬೆಂಗಳೂರಿನ ಆಸ್ಪತ್ರೆಯಲ್ಲಿ ಸದಾಶಿವ ಬ್ರಹ್ಮಾವರ ನಿಧನ ಹೊಂದಿದರು.

ಉಲ್ಲೇಖಗಳು

 
 
 

ಸಿನಿಮಾ ತಾರೆಗಳು
ಕನ್ನಡ ಸಿನೆಮಾ
ಚಿತ್ರರಂಗ
ಕನ್ನಡ_ಚಿತ್ರರಂಗದ_ನಟರು
ದೀಪಕ್ ಚಹಾರ್

ದೀಪಕ್ ಲೋಕೇಂದರ್‌ಸಿಂಗ್ ಚಹಾರ್, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಮದ್ಯಮ ವೇಗದ ಬೌಲರ್ ಹಾಗು ಬಲಗೈ ಕೆಳ ಕ್ರಮಾಂಕದ ಬ್ಯಾಟ್ಸಮಾನ್. ರಣಜಿ ಟ್ರೋಫೀ‌‌ಯಲ್ಲಿ ರಾಜಸ್ಥಾನ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಚೆನ್ನೈ ಸೂಪರ್‌ಕಿಂಗ್ಸ್ ತಂಡದ ಪರ ಆಡುತ್ತಾರೆ.

ಆರಂಭಿಕ ಜೀವನ 
ದೀಪಕ್ ಚಹಾರ್ ಆಗಸ್ಟ್ ೦೭, ೧೯೯೨ ರಂದು ದೆಹಲಿಯ ಆಗ್ರಾದಲ್ಲಿ ಜನಿಸಿದರು. ೨೦೦೮ರಲ್ಲಿ ರಾಜಸ್ಥಾನ ಕ್ರಿಕೆಟ್ ಅಕಾಡೆಮಿಯ ಡೈರೆಕ್ಟರ್ ಗ್ರೆಗ್ ಚಾಪೆಲ್ ಇವರನ್ನು ನಿರಾಕರಿಸದ್ದರಿಂದ ಇವರು ಎರಡು ವರ್ಷ ತರಬೇತಿ ಹಾಗು ತಾಲೀಮು ನಡೆಸಿ ೨೦೧೦ರಲ್ಲಿ ತಮ್ಮ ರಣಜಿ ಟ್ರೋಫೀ ಪದಾರ್ಪನೆ ಪಂದ್ಯದಲ್ಲಿ ಕೇವಲ ೧೦ ರನ್ ನೀಡಿ ಎಂಟು ವಿಕೇಟ್ ಪಡೆದು ಹೈದೆರಾಬಾದ ಕೇವಲ ೨೧ ರನಗಳಿಗೆ ಪತನವಾಗಲು ಕಾರಣರಾದರು. ಇದು ಭಾರತೀಯ ದೇಶೀ ಕ್ರಿಕೆಟ್‌‍ನ ಇತಹಾಸದಲ್ಲಿ ಅತೀ ಕಡಿಮೆ ಮೊತ್ತವಾಗಿದೆ.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 
ಮೇ ೧೭, ೨೦೧೬ರಂದು  ವಿಶಾಖಪಟ್ನಂನಲ್ಲಿ ಡೆಲ್ಲಿ ಡೇರ್‌ಡೆವಿಲ್ಸ್ ವಿರುದ್ಧ ನಡೆದ ೪೯ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ರೈಸಿಂಗ್ ಪೂಣೆ ಸೂಪರ್ ಜೈಯಂಟ್ಸ್ ತಂಡದ ಪರವಾಗಿ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಜುಲೈ ೦೮, ೨೦೧೮ರಲ್ಲಿ ಇಂಗ್ಲೆಂಡ್‌ನ ಬ್ರಿಸ್ಟಾಲ್‍ನಲ್ಲಿ ಅಥೀತೆಯರ ವಿರುದ್ದ ನಡೆದ ಮೂರನೇ ಟಿ-೨೦ ಪಂದ್ಯದ ಮೂಲಕ ದೀಪಕ್ ಚಹಾರ್ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

ಪಂದ್ಯಗಳು 
ಟಿ-೨೦ ಕ್ರಿಕೆಟ್ : ೦೧ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೧೭ ಪಂದ್ಯಗಳು.

ವಿಕೇಟ್‍ಗಳು 

ಟಿ-೨೦ ಪಂದ್ಯಗಳಲ್ಲಿ  : ೦೧
ಐಪಿಎಲ್ ಪಂದ್ಯಗಳಲ್ಲಿ  : ೧೧

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಕೈಕಂಬ

ಕೈಕಂಬ ಹಿಂದಿನಕಾಲದಲ್ಲಿ ಕಂದಾವರ ಎಂಬ ಹೆಸರಿನಿಂದ ಕರೆಯಲ್ಪಡುವ ಮಂಗಳೂರು ತಾಲೂಕಿನ ಒಂದು ನಗರ ಪಟ್ಟಣ. ದಕ್ಷಿಣ ಕನ್ನಡ ಜಿಲ್ಲೆಯ ಮೂಡಬಿದ್ರಿ ಮತ್ತು ಮಂಗಳೂರು ನಗರದ ನಡುವೆ ನೆಲೆಗೊಂಡಿದೆ. ಈ ಪಟ್ಟಣವು ಮಂಗಳೂರು - ಮೂಡಬಿದ್ರಿ  ರಾಷ್ಟ್ರೀಯ ಹೆದ್ದಾರಿ ೧೬೯  ನಲ್ಲಿ ಬರುತ್ತದೆ. ಮಂಗಳೂರು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವು ಬಜಪೆಯಿಂದ ೮ ಕಿಮೀ ದೂರದಲ್ಲಿದೆ. ೨೦೦೯ ರ ಜನಗಣತಿಯ ಪ್ರಕಾರ ಕೈಕಂಬದ ಜನಸಂಖ್ಯೆ ಸುಮಾರು ೧೫೩೨೫ ಆಗಿದೆ. ಕೈಕಂಬದ ಭಾಗಗಳನ್ನು ಕಂದಾವರ ಪಂಚಾಯತ್ ಮತ್ತು ಗುರುಪುರ  ಪಂಚಾಯತ್ ನಿಯಂತ್ರಿಸುತ್ತಿದೆ.ವಿಮಾನ ನಿಲ್ದಾಣ, ನಗರ ಮತ್ತು ಕೈಗಾರಿಕಾ ಪ್ರದೇಶಕ್ಕೆ ಸಮೀಪವಿರುವ ಭೌಗೋಳಿಕ ಸ್ಥಳದಿಂದಾಗಿ ಭೂಮಿ ಬೆಲೆಗಳು ಏರಿದೆ.
ಕೈಕಂಬದಲ್ಲಿರುವ ಗೈಡ್-ಪೋಲ್ನ ಭೌಗೋಳಿಕ ಸ್ಥಳ ನಿಖರವಾಗಿ ೧೨.೯೬೦೭° ಉತ್ತರ ಮತ್ತು  ೭೪.೯೩೩೨° ಪೂರ್ವ ಮತ್ತು ಸಮುದ್ರ ಮಟ್ಟದಿಂದ ಸುಮಾರು ೧೦೦ ಮೀಟರ್‌ಗಳಾಷ್ಟು ದೂರದಲ್ಲಿದೆ.

ವ್ಯುತ್ಪತ್ತಿ
ಕೈಕಂಬ ಪದವು  ತುಳು ಭಾಷೆಯಲ್ಲಿ ಕೈ-ಪೋಸ್ಟ್ ಮತ್ತು ಕನ್ನಡ ಭಾಷೆಯಲ್ಲಿ ಮಾರ್ಗದರ್ಶಿ-ಪೋಲ್ ಎಂದರ್ಥ. ಈ ಪದವನ್ನು ತುಳುನಾಡಿನಲ್ಲಿರುವ ರಸ್ತೆಗಳ ಜಂಕ್ಷನ್‌ಗಳಲ್ಲಿ ಹಳೆಯ ದಿನಗಳಲ್ಲಿ ಬಳಸಲಾಗುತ್ತಿತ್ತು, ಮರದ ಕಂಬಗಳು ಜಂಕ್ಷನ್ ಮಧ್ಯದಲ್ಲಿ ಸ್ಥಳಗಳ ದಿಕ್ಕನ್ನು ಸೂಚಿಸುತ್ತದೆ. ಈ ಪಟ್ಟಣದ ಚಿಕ್ಕ ಜಂಕ್ಷನ್ ಮಂಗಳೂರು ಮತ್ತು ಬಜ್ಪೆ, ಮೂಡಬಿದ್ರಿಗಳಿಗೆ ದಾರಿ ಮಾಡುವ ಮೂರು-ಮಾರ್ಗದ ರಸ್ತೆ ಸಂಪರ್ಕವನ್ನು ಹೊಂದಿದೆ.ಪ್ರವಾಸಿಗರಿಗೆ ಮಾರ್ಗದರ್ಶನ ನೀಡುವ ಮಾರ್ಗದರ್ಶಿ-ಪೋಲ್ ಹೊಂದಿದೆ.

ವಾಣಿಜ್ಯ ಮತ್ತು ಕೈಗಾರಿಕೆಗಳು
ಮಂಗಳೂರು ಟೈಲ್ ಕಾರ್ಖಾನೆಗಳು ಕಡಿಮೆ ಸಂಖ್ಯೆಯಲ್ಲಿವೆ. ಗೋಡಂಬಿ , ರೈಸ್ ಸಂಸ್ಕರಣೆ  ಮತ್ತು ಅಡಿಕೆ ಸಂಸ್ಕರಣೆ ಕೈಗಾರಿಕೆಗಳು ಕೈಂಕಬ ವನ್ನು ಉನ್ನತಿಕರಿಸುತ್ತಿದೆ. 
ಕೋಳಿ ಸಾಕಣೆ , ಗೋಡಂಬಿ ತೋಟ, ಭತ್ತದ ಕೃಷಿಯನ್ನು ನಾವು ಕಾಣಬಹುದು. ರಿಯಲ್ ಎಸ್ಟೇಟ್ ವ್ಯವಹಾರವು ಮತ್ತೊಂದು ಪ್ರಮುಖ ವಾಣಿಜ್ಯ ಪ್ರದೇಶವಾಗಿದೆ.

ಜನರು ಮತ್ತು ಸಂಸ್ಕೃತಿ
ಎಲ್ಲಾ ಜನರು ಸಾಕ್ಷರರಾಗಿದ್ದಾರೆ. ಈ ಪಟ್ಟಣದ ವಿಶೇಷತೆ ಪ್ರತಿ ಕುಟುಂಬವೂ ಕನಿಷ್ಟ ಒಂದು ವ್ಯಕ್ತಿ ವಿದೇಶದಲ್ಲಿ / ವಿದೇಶಿಯಾಗಿರುತ್ತಾನೆ. ಮುಖ್ಯವಾಗಿ ತುಳು, ಕೊಂಕಣಿ ಮತ್ತು ಉರ್ದು ಭಾಷೆ ಮಾತನಾಡುವವರು ಈ ಪಟ್ಟಣದಲ್ಲಿ ವಾಸಿಸುತ್ತಿದ್ದಾರೆ.  ಕನ್ನಡ ,ಹಿಂದಿ ಮತ್ತು ಇಂಗ್ಲಿಷ್ ಜ್ಞಾನವನ್ನು ಹೊಂದಿದ್ದಾರೆ. ದೀಪಾವಳಿ, ಈದ್ ಉಲ್-ಫಿತ್ರ್, ವಿಜಯದಶಮಿ (ದಸರಾ), ಗಣೇಶ ಚೌತಿ, ಕ್ರಿಸ್ಮಸ್ ಹಬ್ಬಗಳನ್ನು ವ್ಯಾಪಕವಾಗಿ ಆಚರಿಸಲಾಗುತ್ತದೆ. ಜನರು ಶಾಂತಿಯಲ್ಲಿ ವಾಸಿಸುತ್ತಾರೆ. ಮಂಗಳೂರಿನ ಇತರ ಉಪನಗರಗಳಿಗೆ ಹೋಲಿಸಿದರೆ ಈ ಧರ್ಮಗಳ ನಡುವೆ ಬಹಳ ಕಡಿಮೆ ಸಂಘರ್ಷಗಳಿವೆ.

ಸಮೀಪದ ಸ್ಥಳಗಳು
ಸಮೀಪದ ಸ್ಥಳಗಳೆಂದರೆ ಗುರುಪುರ, ಮಂಗಳೂರು, ಪೊಳಲಿ, ಅಡ್ಡೂರು, ಬಜ್ಪೆ, ಬಂಟ್ವಾಳ ಸುರಲ್ಪಾಡಿ ಮತ್ತು ಮೂಡಬಿದ್ರಿ, ಗಂಜಿನಮಠ, ಕಿನ್ನಿಕಂಬಳ, ಮಳಲಿ, ನಾರಳ

ದೇವಾಲಯಗಳು, ಮಸೀದಿಗಳು ಮತ್ತು ಚರ್ಚುಗಳು

ಜಾಮಿಯಾ ಮಸೀದಿ (ಕೈಕಂಬ ನಗರ)
ಶ್ರೀ ಡೂಮಾವತಿ ದೈವಸ್ಥಾನ, ಬೈಲು 
ರಾಜರಾಜೇಶ್ವರಿ ದೇವಾಲಯ ,ಪೊಳಲಿ
ಲೇಡಿ ಆಫ್  ಪೊಂಪೈ ಚರ್ಚ್ ,ಕವ್ದೂರ್
ನೂರುಲ್ ಉಲೂಮ್ ,ಸುರಲ್ಪಾಡಿ
ಶ್ರೀ ಮಹಾಗಣಪತಿ ದೇವಸ್ಥಾನ, ಗಂಜಿಮಠ
ಬ್ರಹ್ಮ ಬಾಲಾಂಡಿ ದೇವಸ್ಥಾನ, ಮೂಡುಪೆರಾರ
ಜಾಮಿಯಾ ಮಸೀದಿ ,ಗಂಜಿಮಠ
ಹಜರತ್ ಅಸ್ರುರುದ್ದೀನ್ ಅಲ್ಲ್ಯ ಅಲ್ಲಾ ದರ್ಗಾ ಮತ್ತು ಮಸೀದಿ 
ಹಜರತ್ ಅಸ್ರರುದ್ದೀನ್ ಜಾಮಿಯಾ ಮಸೀದಿ 
ಶ್ರೀ ರಾಮ್ ಭಜನಾ ಮಂದಿರ, ನಾರಳ
ಶ್ರೀ ರಾಧಾ ಕೃಷ್ಣ ಭಜನಾ ಮಂದಿರ, ಕಿನ್ನಿಕಂಬಳ
ಜಾಮಿಯಾ ಮಸೀದಿ, ಕಂದಾವರ 
ಬದ್ರಿಯಾ ಮದರಾಸ ,ಕಂದಾವರ

ಬ್ಯಾಂಕುಗಳು ಮತ್ತು ಹಣಕಾಸು ಸಂಸ್ಥೆಗಳು

ವಿಜಯಾ ಬ್ಯಾಂಕ್
ಸಿಂಡಿಕೇಟ್ ಬ್ಯಾಂಕ್
ಕೆನರಾ ಬ್ಯಾಂಕ್
ಕರಾವಳಿ ಕ್ರೆಡಿಟ್ ಕಾರ್ಪೊರೇಟಿವ್ ಸೊಸೈಟಿ
ನೇತ್ರಾವತಿ ಗ್ರಾಮೀಣ ಬ್ಯಾಂಕ್
ಶ್ರೀ ಭಗವತಿ ಸಹಕಾರಿ ಬ್ಯಾಂಕ್
ಎಸ್ಸಿಡಿಸಿ ಬ್ಯಾಂಕ್
ಕುಂಬರ ಗುಡಿ ಕೈಗರಿಕ ಬ್ಯಾಂಕ್, ಮಳಲಿ
ಸ್ಟೇಟ್ ಬ್ಯಾಂಕ್ ಆಫ್ ಮೈಸೂರು
ಆಕ್ಸಿಸ್ ಬ್ಯಾಂಕ್ ಎಟಿಎಂ
ಸಿಂಡಿಕೇಟ್ ಬ್ಯಾಂಕ್ ಎಟಿಎಂ
ಸ್ಟೇಟ್ ಬ್ಯಾಂಕ್ ಆಫ್ ಇಂಡಿಯಾ ಎಟಿಎಂ

ಉಲ್ಲೇಖಗಳು

ದಕ್ಷಿಣ ಕನ್ನಡ ಜಿಲ್ಲೆಯ ಭೌಗೋಳಿಕ ಸಣ್ಣ ಪುಟಗಳು
ಅರುಣ್ ಜೋಷಿ

ಅರುಣ್ ಜೋಷಿ(೧೯೩೯-೧೯೯೩) ಒಬ್ಬ ಭಾರತೀಯ ಬರಹಗಾರ. ಅವರು ದಿ ಸ್ಟ್ರೇಂಜ್ ಕೇಸ್ ಆಫ್ ಬಿಲ್ಲಿ ಬಿಸ್ವಾಸ್ ಮತ್ತು ದಿ ಅಪ್ರೆಂಟಿಸ್ ಎಂಬ ಕಾದಂಬರಿಗಳಿಗೆ ಹೆಸರುವಾಸಿಯಾಗಿದ್ದರು. ಅವರಿಗೆ ೧೯೮೨ರಲ್ಲಿ ದಿ ಲಾಸ್ಟ್ ಲ್ಯಾಬಿರಿಂತ್ ಎಂಬ ಕಾದಂಬರಿಗೆ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರಕಿತು.

ಜೀವನ
ಅರುಣ್ ಜೋಷಿಯವರು  ಉತ್ತರ ಪ್ರದೇಶದ ವಾರಣಾಸಿಯಲ್ಲಿನ ವಿದ್ವಾಂಸರ ಕುಟುಂಬಕ್ಕೆ ಸೇರಿದವರು. ಭಾರತಕ್ಕೆ ಹಿಂದಿರುಗಿದ ನಂತರ, ಅವರು ದೆಹಲಿ ಜವಳಿ ಮಳಿಗೆಯಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು. ನಂತರ ಅವರು ಶೇರು ಹೂಡಿಕೆದಾರನ ಮಗಳಾದ ರುಕ್ಮಿಣಿ ಲಾಲ್ ಅವರನ್ನು ವಿವಾಹವಾದರು. ಜೋಷಿಯವರು  ಒಂದು ಏಕಾಂಗಿ ಜೀವನವನ್ನು ಉಳಿಸಿಕೊಂಡರು ಮತ್ತು ಸಾಮಾನ್ಯವಾಗಿ ಪ್ರಚಾರವನ್ನು ಬಯಸುತ್ತಿರಲಿಲ್ಲ.

ಸ್ಟ್ರೇಂಜ್ ಕೇಸ್ ಆಫ್ ಬಿಲ್ಲಿ  ಬಿಸ್ವಾಸ್
ಸ್ಟ್ರೇಂಜ್ ಕೇಸ್ ಆಫ್ ಬಿಲ್ಲಿ ಬಿಸ್ವಾಸ್  ಅನ್ನು ೧೯೭೧ ರಲ್ಲಿ ಬರೆದರು. ಈ ಕಾದಂಬರಿಯ ನಿರೂಪಕ ರೋಮಿ ಮತ್ತು ಪ್ರಮುಖ ಪಾತ್ರದಲ್ಲಿ ಬಿಲ್ಲಿ ಕಾಣಿಸಿಕೊಂಡಿದ್ದಾನೆ.

ಕಾದಂಬರಿಗಳು
ದಿ ಫಾರಿನರ್, ೧೯೬೮
ದಿ ಸ್ಟ್ರೇಂಜ್ ಕೇಸ್ ಆಫ್ ಬಿಲ್ಲಿ ಬಿಸ್ವಾಸ್, ೧೯೭೧
ದಿ ಅಪ್ರೆಂಟಿಸ್, ೧೯೭೪
ದಿ ಲಾಸ್ಟ್ ಲ್ಯಾಬಿರಿಂತ್, ೧೯೮೧
ದಿ ಸಿಟಿ ಆಂಡ್ ದಿ ರಿವರ್, ೧೯೯೦

ಸಣ್ಣ ಕಥೆಗಳು
ದಿ ಸರ್ವೈವರ್ ಆಂಡ್ ಅದರ್ ಸ್ಟೋರೀಸ್, ೧೯೭೫
‍ದಿ ಓನ್ಲಿ ಅಮೇರಿಕನ್ ಫ಼್ರೊಮ್ ಅವರ್ ವಿಲ್ಲೇಜ್  
ದಿ ಹೋಮ್ಕಮಿಂಗ್

ಇತರೆ
ಶ್ರೀ ರಾಮ್: ೧೯೮೬ ರಲ್ಲಿ ಖುಶ್ವಂತ್ ಸಿಂಗ್ ಅವರೊಂದಿಗೆ ಜೀವನ ಚರಿತ್ರೆ
ಲಯಾ ಶ್ರೀ ರಾಮ್: ಎ ಸ್ಟಡಿ ಇನ್ ಎಂಟರ್ಪ್ರೆನರ್ಷಿಪ್ ಅಂಡ್ ಇಂಡಸ್ಟ್ರಿಯಲ್ ಮ್ಯಾನೇಜ್ಮೆಂಟ್, ೧೯೭೫

ಉಲ್ಲೇಖ

ಲೇಖಕರು
ರವಿ ಬಸ್ರೂರ್

ರವಿ ಬಸ್ರೂರ್ ಅವರು ಕನ್ನಡ ಚಲನಚಿತ್ರ ರಂಗದ ನಟ,ನಿರ್ದೇಶಕ,ಚಿತ್ರಕಥೆಗಾರ,ನಿರ್ಮಾಪಕ ಹಾಗು ಹಿನ್ನಲೆ ಸಂಗಿತಗಾರ. ಅವರು ಜನವರಿ ೧ ೧೯೮೩ ಬಸ್ರೂರು,ಕುಂದಾಪುರದಲ್ಲಿ ಜನಿಸಿದರು.

ಪರಿಚಯ
ರವಿ ಬಸ್ರೂರ್ ಅವರು ೨೦೧೨ ರಲ್ಲಿ ತಮ್ಮ ಮೊದಲ ಕನ್ನಡ ಆಲ್ಬಮ್ ಪಣ್ಕ್ ಮಕ್ಕಳ್ ಅನ್ನು ಬಿಡುಗಡೆ ಮಾಡಿದರು.ಅವರು ತಮ್ಮ ಚೊಚ್ಚಲ ಚಿತ್ರ ಉಗ್ರಂನ ಮೂಲಕ ಕನ್ನಡ ಚಲನಚಿತ್ರರಂಗಕ್ಕೆ ಪ್ರವೇಶಿಸಿದರು.

ಚಲನಚಿತ್ರಗಳ ಪಟ್ಟಿ

ನಟನಾಗಿ
೨೦೧೬: ಬಿಲಿಂಡರ್

ಸಂಗೀತ ಸಂಯೋಜಕರಾಗಿ
೨೦೧೨-ಪಣ್ಕ್ ಮಕ್ಕಳ್(ಮೊದಲನೆಯ ಕುಂದಗನ್ನಡ ಆಲ್ಬಮ್) 
೨೦೧೪-ಉಗ್ರಂ 
೨೦೧೪-ಮೃಗಶಿರ
೨೦೧೪-ಗರ್ ಗರ್ ಮಂಡಲ 
೨೦೧೫- ಎಕ್ಕ ಸಕ
೨೦೧೫-ಜಸ್ಟ್ ಮದ್ವೇಲಿ
೨೦೧೫-ರಿಂಗ್ ಮಾಸ್ಟರ್(ಕನ್ನಡ)
೨೦೧೬-ಟೈಸನ್
೨೦೧೬-ಬಿಲಿಂಡರ್1
೨೦೧೬-ಕರ್ವ್ವ
೨೦೧೭-ಮಫ್ತಿ
೨೦೧೭-ಅಂಜನಿಪುತ್ರ
೨೦೧೭-ಕಟಕ
೨೦೧೮-ಕೆ.ಜಿ.ಎಫ್ 
೨೦೧೮-ಸಂಹಾರ
೨೦೧೮-ಬಾಝಾರ್ ಮ್ಯುಜಿಕ್
೨೦೧೮-ಭೂತಯ್ಯನ ಮೊಮ್ಮಗ ಅಯ್ಯು
೨೦೧೮-ಸಂಹಾರ
೨೦೧೮-ಕೆ.ಜಿ.ಎಫ್: ಅಧ್ಯಾಯ 1
೨೦೧೯-ಬಜಾರ್
೨೦೧೯-ರಾಜಣ್ಣನ ಮಗ
೨೦೧೯-ಮಾರ್ಶಲ್
೨೦೧೯-ಗಿರ್ಮಿಟ್

ನಿರ್ದೇಶಕರಾಗಿ
೨೦೧೪-ಗರ್ ಗರ್ ಮಂಡಲ
೨೦೧೬-ಬಿಲಿಂಡರ್
೨೦೧೭-ಕಟಕ
೨೦೧೯-ಗಿರ್ಮಿಟ್

ಪ್ರಶಸ್ತಿಗಳು
೨೦೧೪- ಝಿ ಮ್ಯುಜಿಕ್ ಅವಾರ್ಡ್ಸ್[ಉಗ್ರಂ]
೨೦೧೪- SIIMAಅವಾರ್ಡ್ಸ್[ಉಗ್ರಂ][ಅಂಜನಿಪುತ್ರ] 
೨೦೧೮- ಝೀ ಕನ್ನಡದ ಹೆಮ್ಮೆಯ ಕನ್ನಡಿಗ ಅವಾರ್ಡ್ಸ್[ಕೆ.ಜಿ.ಎಫ್ ಅಧ್ಯಯ೧]
೨೦೧೮-SIIMAಅವಾರ್ಡ್ಸ್[ಕೆ.ಜಿ.ಎಫ್ ಅಧ್ಯಯ೧]

ಉಲ್ಲೇಖ
https://kannada.newsnext.live/bollywood-news-ravi-basrur-has-composed-the-music-for-bollywood-actor-salman-khan-s-antim-movie/ 
ಚಲನಚಿತ್ರ ನಟರು
ಚಲನಚಿತ್ರ ನಿರ್ದೇಶಕರು
ಪಂಜು

ಪಂಜು ಎಂದರೆ ಒಂದು ತುದಿಯಲ್ಲಿ ದಹನಶೀಲ ವಸ್ತುವನ್ನು ಹೊಂದಿರುವ ಕಡ್ಡಿ. ಈ ತುದಿಗೆ ಬೆಂಕಿ ಹಚ್ಚಿ ಬೆಳಕಿನ ಮೂಲವಾಗಿ ಬಳಸಲಾಗುತ್ತದೆ. ಪಂಜುಗಳನ್ನು ಇತಿಹಾಸದಾದ್ಯಂತ ಬಳಸಲಾಗಿದೆ, ಮತ್ತು ಈಗಲೂ ಮೆರವಣಿಗೆಗಳು, ಸಾಂಕೇತಿಕ ಹಾಗೂ ಧಾರ್ಮಿಕ ಸಮಾರಂಭಗಳು, ಮತ್ತು ಜಗ್ಲಿಂಗ್ ಮನೊರಂಜನೆಯಲ್ಲಿ ಬಳಸಲಾಗುತ್ತದೆ.

ಪಂಜಿನ ನಿರ್ಮಾಣವು ಪಂಜಿನ ಉದ್ದೇಶವನ್ನು ಅವಲಂಬಿಸಿ ಇತಿಹಾಸದುದ್ದಕ್ಕೆ ಬದಲಾಗಿದೆ. ಪಂಜುಗಳನ್ನು ಸಾಮಾನ್ಯವಾಗಿ ಕಟ್ಟಿಗೆಯ ಪಟ್ಟಿಯಿಂದ ನಿರ್ಮಿಸಲಾಗುತ್ತಿತ್ತು ಮತ್ತು ಒಂದು ತುದಿಯನ್ನು ದಹ್ಯ ಸಾಮಗ್ರಿಯಲ್ಲಿ ಅದ್ದಲಾದ ವಸ್ತುವಿನಿಂದ ಸುತ್ತಲಾಗುತ್ತಿತ್ತು. ಪ್ರಾಚೀನ ರೋಮ್‍ನಲ್ಲಿ ಕೆಲವು ಪಂಜುಗಳನ್ನು ಗಂಧಕವನ್ನು ಸುಣ್ಣದೊಂದಿಗೆ ಮಿಶ್ರಣ ಮಾಡಿ ತಯಾರಿಸಲಾಗುತ್ತಿತ್ತು. ಇದರಿಂದ ಪಂಜನ್ನು ನೀರಿನಲ್ಲಿ ಮುಳುಗಿಸಲಾದರೂ ಬೆಂಕಿಯು ಕಡಿಮೆಯಾಗುತ್ತಿರಲಿಲ್ಲ. ಆಧುನಿಕ ಮೆರವಣಿಗೆ ಪಂಜುಗಳನ್ನು ಒರಟಾದ ಸೆಣಬಿನ ಗಟ್ಟಿಬಟ್ಟೆಯನ್ನು ನಳಿಕೆಯಾಗಿ ಸುತ್ತಿ ಮೇಣದಲ್ಲಿ ನೆನೆಸಿ ತಯಾರಿಸಲಾಗುತ್ತದೆ. ಯಾವುದೇ ಮೇಣದ ಹನಿಗಳನ್ನು ಬೀಳದಂತೆ ತಪ್ಪಿಸಲು ಸಾಮಾನ್ಯವಾಗಿ ಕಟ್ಟಿಗೆಯ ಕೈಹಿಡಿ ಮತ್ತು ಕಾರ್ಡ್‌ಬೋರ್ಡ್ ಸುರುಳಿಪಟ್ಟಿ ಇರುತ್ತದೆ. ಪ್ರದರ್ಶನ/ಮೆರವಣಿಗೆಯಲ್ಲಿ ಜ್ವಾಲೆಯನ್ನು ಎತ್ತರದಲ್ಲಿ ಹಿಡಿದಿಡಲು, ಅಥವಾ ಯಾವುದೇ ಕತ್ತಲೆ ನಂತರದ ಆಚರಣೆಯಲ್ಲಿ ಪ್ರಕಾಶ ಒದಗಿಸಲು ಇವು ಸುಲಭ, ಸುರಕ್ಷಿತ ಮತ್ತು ತುಲನಾತ್ಮಕವಾಗಿ ಅಗ್ಗದ ರೀತಿಯಾಗಿವೆ.

ಜಗ್ಲಿಂಗ್‍ಗೆ ಸೂಕ್ತವಾದ ಆಧುನಿಕ ಪಂಜುಗಳನ್ನು ಕಟ್ಟಿಗೆ ಹಾಗೂ ಲೋಹ ಅಥವಾ ಕೇವಲ ಲೋಹದ ಪಟ್ಟಿಯಿಂದ ಮತ್ತು ಒಂದು ತುದಿಯನ್ನು ಕೆವ್ಲರ್ ಬತ್ತಿಯಿಂದ ಸುತ್ತಿ ತಯಾರಿಸಲಾಗುತ್ತದೆ. ಈ ಬತ್ತಿಯನ್ನು ಒಂದು ದಹ್ಯ ದ್ರವದಲ್ಲಿ ನೆನೆಸಲಾಗುತ್ತದೆ, ಸಾಮಾನ್ಯವಾಗಿ ಕಲ್ಲೆಣ್ಣೆ ಮೇಣ (ಸೀಮೆ ಎಣ್ಣೆ).

ಪಂಜು ಜ್ಞಾನೋದಯ ಮತ್ತು ಭರವಸೆ ಎರಡರದ್ದೂ ಸಾಮಾನ್ಯ ಲಾಂಛನವಾಗಿದೆ. ಹಾಗಾಗಿ ಅಮೇರಿಕದ ಸ್ವಾತಂತ್ರ್ಯದ ಪ್ರತಿಮೆಯು ತನ್ನ ಪಂಜನ್ನು ಮೇಲೆತ್ತುತ್ತಾಳೆ. ಅಡ್ಡಹಾಯ್ದ ತಿರುಗಿದ ಪಂಜುಗಳು ಶೋಕಾಚರಣೆಯ ಚಿಹ್ನೆಗಳಾಗಿದ್ದವು. ಇವು ಗ್ರೀಕ್ ಮತ್ತು ರೋಮನ್ ಅಂತ್ಯಸಂಸ್ಕಾರದ ಸ್ಮಾರಕಗಳ ಮೇಲೆ ಕಾಣುತ್ತವೆ. ಕೆಳಮುಖವಾಗಿರುವ ಪಂಜು ಮರಣವನ್ನು ಸಂಕೇತಿಸಿದರೆ, ಮೇಲ್ಮುಖವಾಗಿ ಹಿಡಿದಿರುವ ಪಂಜು ಜೀವನ, ಸತ್ಯ, ಮತ್ತು ಜ್ವಾಲೆಯ ಪುನರುಜ್ಜೀವನಗೊಳಿಸುವ ಶಕ್ತಿಯನ್ನು ಸಂಕೇತಿಸುತ್ತದೆ. ರಾಜಕೀಯ ಪಕ್ಷಗಳು ಪಂಜನ್ನು ಚಿಹ್ನೆಯಾಗಿ ಕೂಡ ಬಳಸುತ್ತವೆ, ಉದಾಹರಣೆಗೆ ಯುನೈಟಡ್ ಕಿಂಗ್ಡಮ್‍ನಲ್ಲಿ ಲೇಬರ್ ಪಕ್ಷ ಮತ್ತು ಕನ್ಸರ್ವೇಟಿವ್ ಪಕ್ಷ.

ಉಲ್ಲೇಖಗಳು

ಬೆಳಕಿನ ವ್ಯವಸ್ಥೆ
ಬಿಳಿ ಎಕ್ಕ

ಬಿಳಿ ಎಕ್ಕ ಗಿಡವು ಭಾರತದ ಎಲ್ಲಾ ಪ್ರದೇಶಗಳಲ್ಲಿ ಸಿಗುವಂತಹದ್ದು. ಆದರೆ ಪುರಾತನವಾದ ಗಿಡವು ಸಿಗುವುದು ದುರ್ಲಭವಾಗಿರುವುದು. ಎಕ್ಕ ಗಿಡದಲ್ಲಿ ಗುಲಾಬಿ, ನೀಲಿ ಬಣ್ಣದ ಹೂಗಳಿರುವಂತಹ ಸಸ್ಯಗಳು ಎಲ್ಲಾ ಕಡೆಗಳಲ್ಲಿ ಸಿಗುವುವು ಆದರೆ ಬಿಳಿ ಎಕ್ಕದ ಗಿಡ ಸಿಗುವುದು ವಿರಳ. ಇದನ್ನು ಶ್ವೇತಾರ್ಕವೆಂದೂ ಕರೆಯುತ್ತಾರೆ. 
ಈ ಗಿಡವು ೬ ರಿಂದ ೭ ಅಡಿ ಎತ್ತರವಾಗಿ,೪ ರಿಂದ ೫ ಅಡಿ ವಿಸ್ತಾರವನ್ನು ಹೊಂದಿರುತ್ತದೆ.  ಸುತ್ತಲೂ ಹರಡಿಕೊಂಡಿರುವ ಸಸ್ಯವಿದಾಗಿದೆ. ಇನ್ನೂ ಹೆಚ್ಚು ಹರಡಿರುವ ಸಾಧ್ಯತೆಯೂ ಇದೆ.  ಈ ಸಸ್ಯಕ್ಕೆ ಬಲಿಷ್ಠವಾದ ಟೊಂಗೆಗಳಿದ್ದು,ವಟವೃಕ್ಷದ ಎಲೆಗಳಂತೆ ಎಲೆ ಹೊಂದಿರುತ್ತದೆ. ಬಿಳಿ ಹಾಲಿನಂತೆ ಬಣ್ಣ ಹೊಂದಿದ ಹೂಗಳಿದ್ದು,ಬೀಜಗಳು ಅಗಸೇ ಗಿಡದ ಬೀಜಗಳಂತಿರುತ್ತವೆ. 
ಈ ಗಿಡದಲ್ಲಿ ಬಿಳಿಯ ಹೂಗಳಾಗುತ್ತವೆ. ಭಾರತದಲ್ಲಿ ಅನೇಕ ರೀತಿಯಲ್ಲಿರುವ ಎಕ್ಕ ಸಸ್ಯಗಳನ್ನು ಪಡೆಯಬಹುದಾಗಿದೆ.  ಬಹಳಷ್ಟು ನೀಲಿ ಬಣ್ಣದಲ್ಲಿರುವುವು. ಕೆಲವು ಕಂದು ಬಣ್ಣದಲ್ಲಿರುತ್ತವೆ. ಎಕ್ಕ ಗಿಡಕ್ಕೆ ಸಸ್ಯಗಳಲ್ಲಿಯೇ ವಿಶೇಷವಾದ ಸ್ಥಾನವಿರುವುದು,ತಾಂತ್ರಿಕ ಪ್ರಯೋಗಗಳಲ್ಲಿ ಸಹ ಅನೇಕ ರೀತಿಯಿಂದ ಎಕ್ಕ ಗಿಡದ ಭಾಗಗಳನ್ನು ಉಪಯೋಗಿಸುತ್ತಾರೆ. 
ಕನಿಷ್ಠ ೨೭ ವರ್ಷಗಳಷ್ಟು ಹಳೆಯದಾದ ಎಕ್ಕ ಗಿಡಕ್ಕೆ ತಾಂತ್ರಿಕ ಪ್ರಯೋಗದಲ್ಲಿ ಅತ್ಯಂತ ಮಹತ್ವವಿರುವುದು. ಈ ಗಿಡದ ಬೇರಿನಲ್ಲಿ ಗಣೇಶನ ಮೂರ್ತಿಯ ನಿರ್ಮಾಣವಾಗಿರುತ್ತದೆ. ಇದೊಂದು ಪ್ರಕೃತಿಯ ಆಶ್ಚರ್ಯವೆಂದರೆ ತಪ್ಪಿಲ್ಲ. ಈ ರೀತಿಯ ಎಕ್ಕದ ಬೇರನ್ನು ಪಡೆಯಲು ೫೬ ಅಡಿಗಳಷ್ಟು ನೆಲವನ್ನು ಅಗೆದು ತೆಗೆಯಬೇಕಾಗುವುದು. 
ಹಿಂದಿನ ಕಾಲದಲ್ಲಿ ಸಿದ್ಧರು ತಾವು ಅನೇಕ ಬಿಳಿ ಎಕ್ಕ ಮೂರ್ತಿಗಳನ್ನು ಸಂಪಾದಿಸಿ ಸಂಗ್ರಹಿಸಿಡುತ್ತಿದ್ದರು. ತಮ್ಮ ಚೀಲಗಳಲ್ಲಿಟ್ಟು ಬೇರೆ ಬೇರೆ ಊರುಗಳಿಗೆ ಹೋಗುವಾಗ ಸತ್ಪಾತ್ರರಿಗೆ ಅದನ್ನು ಪ್ರಸಾದಿಸುತ್ತಿದ್ದರು. ಈ ರೀತಿಯ ಮಹಿಮೆಯನ್ನು ಇಂದು ವಿರಳವಾಗಿ ಕಾಣಬಹುದಾಗಿದೆ. 
ಅತಿ ಹಳೆಯ ಎಕ್ಕ ಗಿಡದ ಬೇರನ್ನು ತೆಗೆಯಲು ತುಂಬಾ ಆಳವಾಗಿ ಅಗೆಯ ಬೇಕಾಗುವುದು. ಗುದ್ದಲಿಯನ್ನು ಬಳಸಿ ಈ ಗಣಪತಿಯ ಮೂರ್ತಿಯನ್ನು ಎಚ್ಚರಿಕೆಯಿಂದಲೇ ಹೊರಗೆ ತೆಗೆಯಬೇಕು. ಗಿಡದ ಅವಧಿ ಹೆಚ್ಚಾದಂತೆ ಗಣಪತಿ ಮೂರ್ತಿಯು ಅತಿ ಕಡಿಮೆ ಸಂಖ್ಯೆಯಲ್ಲಿ ಸಿಗಬಹುದಾಗಿದೆ. ಅದಕ್ಕಾಗಿ ಶ್ರಮಪಟ್ಟು ಹುಡುಕಿ ಪಡೆಯಬೇಕಾಗುವುದು.

ಬಿಳಿ ಎಕ್ಕ ಸಸ್ಯಕ್ಕಿರುವ ಹೆಸರುಗಳು
ಹಿಂದಿ ಭಾಷೆಯಲ್ಲಿ -ಆಕೆ;ಅಕೌಡ ಸಂಸ್ಕೃತದಲ್ಲಿ -ಅರ್ಕ;ಪಂಜಾಬಿಯಲ್ಲಿ -ಆಕ್;ಉರ್ದು ಭಾಷೆಯಲ್ಲಿ-ವಂದಾರ;ಗುಜರಾತಿಯಲ್ಲಿ-ಅಕಡಾ;ಕನ್ನಡದಲ್ಲಿ-ಎಕ್ಕ.
ಔಷದೀಯ ಉಪಯೋಗ

ತಂತ್ರಶಾಸ್ತ್ರದಲ್ಲಿ ಎಕ್ಕ ಗಿಡದ ಬಳಕೆ
ತಂತ್ರಶಾಸ್ತ್ರದಲ್ಲಿ ಎಕ್ಕ ಗಿಡದ ಬೇರು,ಎಲೆ,ಹಾಲು ಶ್ರೇಷ್ಠ ಔಷಧಿ ಎಂದು ತಿಳಿಯಲಾಗಿದೆ.  ಎಕ್ಕ ಗಿಡದ ಹಾಲನ್ನು ಆಕಳ ತುಪ್ಪದಲ್ಲಿ ಸೇರಿಸಿ ಪಾಕಗೊಳಿಸಲಾಗುತ್ತದೆ.

ಔಷದೀಯ ಉಪಯೋಗ

ಮೂಲವ್ಯಾಧಿ
ಮೂಲವ್ಯಾಧಿಯು ಉಷ್ಣ ಪ್ರದೇಶದಲ್ಲಿ ಸಾಮಾನ್ಯವಾಗಿ ಕಂಡು ಬರುವ ರೋಗವಾಗಿರುವುದು. ಮಲಬದ್ಧತೆ ಆಹಾರದೋಷಗಳು ಮೂಲವ್ಯಾಧಿಗೆ ಕಾರಣಗಳಾಗಿವೆ. ಆಯುರ್ವೇದದಲ್ಲಿ ಉತ್ತಮವಾದ ಹಲವು ಚಿಕಿತ್ಸೆಗಳು ಜಾರಿಯಲ್ಲಿವೆ.

ವಿಷ ಪರಿಹಾರಕ್ಕಾಗಿ ಎಕ್ಕ ಗಿಡದ ಉಪಯೋಗ
ಎಕ್ಕದ ಬೇರನ್ನು ತಂದು ತಣ್ಣೀರಿನಲ್ಲಿ ಅರೆದು ಚೇಳು ಕಡಿದವರಿಗೆ ಕುಡಿಸುವುದರಿಂದ ವಿಷದ ಬಾಧೆಯು ನಿವಾರಣೆಯಾಗುವುದು. ಎಕ್ಕದ ಹಾಲು, ಎಲೆ,ಬೇರುಗಳಿಂದ ಹಲವಾರು ರೋಗಗಳ ನಿವಾರಣೆಯಾಗುತ್ತದೆ.

ಉಲ್ಲೇಖ

ಸಸ್ಯಗಳು
ಔಷಧೀಯ ಸಸ್ಯಗಳು
ನಂದಿತಾ

ನಂದಿತಾ ರವರು ಜನಿಸಿದ್ದು ಫೆಬ್ರವರಿ ೨೮, ೧೯೭೮ ರಂದು. ನಂದಿತಾ ರವರು  ಭಾರತೀಯ ಪ್ರಸಿದ್ಧ ಗಾಯಕಿ. ಕನ್ನಡ ಚಲನಚಿತ್ರೋದ್ಯಮದಲ್ಲಿ ಹಿನ್ನೆಲೆ ಗಾಯಕಿಯಾಗಿ ಹೆಸರುವಾಸಿಯಾಗಿದ್ದ  ನಂದಿತಾ ಅವರ ತಮಿಳು ಹಾಗೂ ತೆಲುಗು ಭಾಷೆಗಳಂತಹ ಹಲವು ಭಾಷೆಗಳಲ್ಲಿ ಹಾಡಿದ್ದಾರೆ.  ಹಬ್ಬ (೧೯೯೮) ಚಲನಚಿತ್ರದಿಂದ ನಂದಿತಾ ಅವರು ತಮ್ಮ ಹಿನ್ನೆಲೆ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಈಕ ಹಾಡಿಗಾಗಿ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು ಮತ್ತು ಫಿಲ್ಮ್ಫೇರ್ ಪ್ರಶಸ್ತಿಗಳು ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದಾರೆ.

ಆರಂಭಿಕ ಜೀವನ 
ನಂದಿತಾ ಬೆಂಗಳೂರಿನಲ್ಲಿ ತನ್ನ ಬಿ.ಇ.ಯನ್ನು  ಆರ್. ವಿ ಕಾಲೇಜ್ ಆಫ್ ಎಂಜಿನಿಯರಿಂಗ್ ಅಲ್ಲಿ ಮುಗಿಸಿದರು. ನಂತರ  ಯಸಿಸ್ಕೊ ​​ವ್ಯವಸ್ಥೆಗಳೊಂದಿಗೆ ಸಾಫ್ಟ್ವೇರ್ ಇಂಜಿನಿಯರ್ ಆಗಿ ವೃತ್ತಿಯನ್ನು ಕಾರ್ಯನಿರ್ವಹಿಸಿದರು. ಆದರೆ, ಅವರಿಗೆ ಸಂಗೀತದ ಆಪಾರ ಪ್ರೀತಿಯಿಂದಾಗಿ ಅವರು ತನ್ನ ಮಾಹಿತಿ ತಂತ್ರಜ್ಞಾನ ವೃತ್ತಿಯನ್ನು ಬಿಟ್ಟುಕೊಟ್ಟರು. ನಂದಿತಾ ರವರು ವೀಣೆಯನ್ನು ನುಡಿಸುವುದರಲ್ಲಿ ಯು ಕೂಡ ಪ್ರವಿಣರು ಹಾಗೂ ವೀಣೆ ವಿಧಿವತ್ ಪರೀಕ್ಷೆಯನ್ನು ಕೂಡ ಬರೆದು ಉತ್ತಿರ್ಣರಾಗಿದ್ದಾರೆ.

ವೃತ್ತಿಜೀವನ 
ನಂದಿತಾ ಇಳಯರಾಜ, ಮನೋಮೂರ್ತಿ, ಹಂಸಲೇಖಾ, ವಿ. ಮನೋಹರ್, ರಾಜೇಶ್ ರಾಮನಾಥ್ ಹಾಗೂ ಹಲವು ಸಂಗೀತದ ಉದ್ಯಮದಲ್ಲಿ ಅನೇಕ ದೊಡ್ಡ ಹೆಸರುಗಳೊಂದಿಗೆ ಕೆಲಸ ಮಾಡಿದ್ದಾರೆ. ಸತತ ಮೂರು ಬಾರಿ ಕರ್ನಾಟಕ ರಾಜ್ಯ ಪ್ರಶಸ್ತಿಯನ್ನು ಪಡೆದುಕೊ೦ಡಿದ್ದಾರೆ. ಅವರು ಸ್ವತಃ  ಕಲಾವಿದರಾಗಿ ಡಬ್ಬಿಂಗ್ ಮಾಡಿದ್ದಾರೆ. ನನ್ನ ಪ್ರೀತಿಯ ಹುಡುಗಿ, ಪ್ಯಾರಿಸ್ ಪ್ರಣಯ ನಂತರ ಹಲವು ಯಶಸ್ವೀ ಚಿತ್ರಗಳಿಗಾಗಿ ಅವರು ಡಬ್ಬಿಂಗ್  ಮಾಡಿದ್ದಾರೆ.

ಗಮನಾರ್ಹ ಹಾಡುಗಳು 
ಅವರ ಕೆಲವು ಹಾಡುಗಳು

"ಮೂಡಲ್ ಕುಣಿಗಲ್ ಕೆರೆ" (ನನ್ನ ಪ್ರೀತಿಯ ಹುಡುಗಿ)
"ಜೆರ್ಜಿಂಬೆ ಜೀರ್ಜಿಂಬೆ" (ಮನಸೆಲ್ಲಾ ನೀನೇ)
"ಅಕಾಶಕೆ ಒಬ್ಬಾ ಸೂರ್ಯ" (ಜೋಗುಳ)
"ಎದೆ ತುಂಬಿ ಹಾಡಿದೆನು" (ಪ್ಯಾರಿಸ್ ಪ್ರಣಯ)
"ಮೊದ ಮೊದಲು" (ಯಶ್ವಂತ)
"ಅಕ್ಕ" (ಕಲ್ಲರಳಿ ಹೂವಾಗಿ)
"ಸಿಹಿ ಗಾಳಿ" (ಆ ದಿನಗಳು)
"ಕರಿಯಾ ಐ ಲವ್ ಯು" (ದುನಿಯಾ)
" ಓ ಕನಸಾ ಜೋಕಾಲಿ" (ಇಂತಿ ನಿನ್ನ ಪ್ರೀತಿಯ)
"ಬಾರಾ ಸನಿಹಕೆ ಬಾರಾ" (ಆಪ್ತಮಿತ್ರ)

ಪ್ರಶಸ್ತಿಗಳು 
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು
೨೦೦೨: ಗಂಧದ ಗೊಂಬೆಯಿಂದ  ಚಲನಚಿತ್ರದಿಂದ "ಬಿಳಿ ಬಣ್ಣದ ಗಿಣಿ" ಗಾಗಿ ಅತ್ಯುತ್ತಮ ಗಾಯನಕ್ಕಾಗಿ  ಮಹಿಳಾ ಹಿನ್ನೆಲೆ ಗಾಯಕಿ ಎಂಬ ಪ್ರಶಸ್ತಿ. 
೨೦೦೩: ಪ್ಯಾರಿಸ್ ಪ್ರಣಯ ಚಲನಚಿತ್ರದಿಂದ " ಎದೆ ತುಂಬಿ ಹಾಡಿದೆನು"ಗಾಯನಕ್ಕಾಗಿ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿ ಎಂಬ ಪ್ರಶಸ್ತಿ.
೨೦೦೪: ಜೋಗುಳ ಚಲನಚಿತ್ರದಿಂದ "ಆಕಾಶ್ಕೆ ಒಬ್ಬಾ" ಗಾಗಿ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿ ಎಂಬ ಪ್ರಶಸ್ತಿ.
೨೦೦೮: ಎಸ್.ಎಪ್.ಎಮ್ ಕಲಾ ಅವಾರ್ಡ್ಸ್ನಲ್ಲಿ ಮೆಚ್ಚಿನ ಸಿಂಗರ್.

ಉಲ್ಲೇಖಗಳು 

http://www.bharatstudent.com/cafebharat/view_news-Kannada-News_and_Gossips-5,41199.php
ಹನುಮ ವಿಹಾರಿ

ಹನುಮ ವಿಹಾರಿ, ಓರ್ವ ಭಾರತೀಯ ಕ್ರಿಕೆಟ್ ಆಟಗಾರ. ಇವರು ಬಲಗೈ ಬ್ಯಾಟ್ಸಮ್ಯಾನ್ ಹಾಗು ಬಲಗೈ ಬೌಲರ್ . ರಣಜಿ ಟ್ರೋಫೀ‌‌ಯಲ್ಲಿ ಆಂಧ್ರ ಪ್ರದೇಶ ತಂಡಕ್ಕೆ ಆಡುತ್ತಾರೆ.  ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಸನ್ ರೈಸರ್ಸ್ ಹೈದೆರಾಬಾದ್ ತಂಡದ ಪರ ಆಡುತ್ತಾರೆ.

ಆರಂಭಿಕ ಜೀವನ 

ಹನುಮ ವಿಹಾರಿ ಅಕ್ಟೋಬರ್ ೧೩, ೧೯೯೩ ರಂದು ಆಂಧ್ರ ಪ್ರದೇಶದ ಕೈಕನಡ ನಗರದಲ್ಲಿ ದೇಶಸ್ಥ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ಅವರು ಮಾಧ್ವಾಚಾರ್ಯರ ಅನುಯಾಯಿಗಳು ೨೦೧೨ರಲ್ಲಿ ವಿಶ್ವಕಪ್ ಗೆದ್ದ ೧೯ರ ವಯ್ಯೋಮಿತಿಯ ಭಾರತೀಯ ತಂಡದ ಸದಸ್ಯರು. ೨೦೧೭-೧೮ರ ರಣಜಿ ಟ್ರೋಫೀಯಲ್ಲಿ ಅತ್ಯಧಿಕ ರನ್ ಗಳಿಸಿದ ಬ್ಯಾಟ್ಸಮ್ಯಾನ್ ಎಂಬ ದಾಖಲೆ ಬರೆದರು. ಅಕ್ಟೋಬರ್ ೨೦೧೭ರಲ್ಲಿ ಒಡಿಶಾ ವಿರುದ್ಧ ನಡೆದ ರಣಜಿ ಪಂದ್ಯದಲ್ಲಿ ಇವರು ತಮ್ಮ ಮೊದಲ ತ್ರಿಶತಕವನ್ನು ಭಾರಿಸಿದರು.

ವೃತ್ತಿ ಜೀವನ

ಐಪಿಎಲ್ ಕ್ರಿಕೆಟ್ 
ಏಪ್ರಿಲ್ ೦೫, ೨೦೧೩ರಂದು ಹೈದರಾಬಾದ್‌, ತೆಲಂಗಾಣದಲ್ಲಿ ಪೂಣೆ ವಾರಿಯರ್ಸ್ ಇಂಡಿಯಾ ವಿರುದ್ಧ ನಡೆದ ೩ನೇ ಐಪಿಎಲ್ ಕ್ರಿಕೆಟ್ ಪಂದ್ಯದಲ್ಲಿ ಸನ್ ರೈಸರ್ಸ್ ಹೈದೆರಾಬಾದ ತಂಡದಿಂದ ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಪಾದಾರ್ಪಣೆ ಮಾಡಿದರು.

ಅಂತರರಾಷ್ಟ್ರೀಯ ಕ್ರಿಕೆಟ್ 
ಸೆಪ್ಟೆಂಬರ್ ೦೭, ೨೦೧೮ರಲ್ಲಿ ಲಂಡನ್‌‍ನ ಒವಲ್‌ನಲ್ಲಿ ಇಂಗ್ಲೆಂಡ್ ಕ್ರಿಕೆಟ್ ತಂಡದ ವಿರುದ್ದ ನಡೆದ ಐದನೇ ಟೆಸ್ಟ್ ಪಂದ್ಯದ ಮೂಲಕ ಹನುಮ ವಿಹಾರಿ ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ತಮ್ಮ ಚೊಚ್ಚಲ ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಪಂದ್ಯದಲ್ಲಿ ಇವರು ಅರ್ಧ ಶತಕ ಬಾರಿಸಿದರು.

ಪಂದ್ಯಗಳು 
ಟೆಸ್ಟ್ ಕ್ರಿಕೆಟ್ : ೦೧ ಪಂದ್ಯಗಳು.
ಐಪಿಎಲ್ ಕ್ರಿಕೆಟ್ : ೨೨ ಪಂದ್ಯಗಳು.

ಅರ್ಧ ಶತಕಗಳು 
ಟೆಸ್ಟ್ ಪಂದ್ಯಗಳಲ್ಲಿ  : ೦೧

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಮುಷ್ತಾಖ್ ಹುಸೇನ್ ಖಾನ್

ಮುಷ್ತಾಖ್ ಹುಸೇನ್ ಖಾನ್ (೧೮೭೮ - ೧೯೬೪) ಒಬ್ಬರು ಭಾರತದ ಶಾಸ್ತ್ರೀಯ ಗಾಯಕ. ಇವರು ರಾಂಪುರ - ಸಹಸ್ವಾನ್ ಘರಾನಾಕ್ಕೆ ಸೇರಿದವರಾಗಿದ್ದರು.

ಬಾಲ್ಯ ಮತ್ತು ಜೀವನ
ಮುಷ್ತಾಖ್ ಹುಸೇನ್ ಹುಟ್ಟಿದ್ದು, ಸಹಸ್ವಾನ್ ಎಂಬ ಸಾಂಪ್ರದಾಯಿಕ ಸಂಗೀತಗಾರರ ಕುಟುಂಬದಲ್ಲಿ. ಇವರು ಹುಟ್ಟೂರು ಉತ್ತರ ಪ್ರದೇಶದ ಬುಡೌನ್ ಜಿಲ್ಲೆಯ ಸಣ್ಣ ಪಟ್ಟಣ. ಅವರು ಅಲ್ಲಿಯೇ ತಮ್ಮ ಬಾಲ್ಯವನ್ನು ಕಳೆದರು. ಅವರು ಹತ್ತು ವಯಸ್ಸಿನವರಾಗಿದ್ದಾಗ, ಅವರ ತಂದೆ ಉಸ್ತಾದ್ ಕಲ್ಲಾನ್ ಖಾನ್ ರೇ ಪಾಠಗಳನ್ನು ಕಲಿಸಲು ಪ್ರಾರಂಭಿಸಿದ್ದರು. ಮುಷ್ತಾಖ್ ಹುಸೇನ್ ಖಾನ್ ಹನ್ನೆರಡು ವರುಷದವರಾಗಿದ್ದಾಗ ಹೈದರ್ ಖಾನ್ ರ ಶಿಷ್ಯರಾದರು ಮತ್ತು ಅವರೊಂದಿಗೆ ನೇಪಾಳದ ಕಾಠ್ಮಂಡುವಿಗೆ ಹೋದರು. ಕೊನೆಗೂ ಎರಡು ವರುಷಗಳ ಬಳಿಕ, ಮುಷ್ತಾಖ್ ಹುಸೇನ್ ತಮ್ಮ ಗುರುಗಳಾದ ಇನಾಯತ್ ಹುಸೇನ್ ಖಾನ್ರ ಕೆಳಗೆ ೧೮ ವರುಷಗಳ ಕಾಲ ತಮ್ಮ ಜೀವನವನ್ನು ಸಂಗೀತ ಕಲಿಕೆಯಲ್ಲಿಯೇ ಕಳೆದರು.

ಸಂಗೀತದ ಉದ್ಯೋಗ
ತಮ್ಮ ೩೫ನೇ ವಯಸ್ಸಿನಲ್ಲಿ ಮುಷ್ತಾಖ್ ಹುಸೇನ್, ರಾಂಪುರದಲ್ಲಿ ಆಸ್ಥಾನ ಸಂಗೀತಗಾರರಲ್ಲಿ ಒಬ್ಬರಾಗಿದ್ದರು. ನಂತರ, ಅವರು ರಾಂಪುರದಲ್ಲಿಯೇ ಆಸ್ಥಾನ ಸಂಗೀತಗಾರರ ಮುಖ್ಯಸ್ಥರಾದರು. ದೇಶದೆಲ್ಲೆಡೆ ಸಂಗೀತ ಸಮ್ಮೇಳನಗಳು ಪ್ರಾರಂಭವಾದಾಗ, ಮುಷ್ತಾಖ್ ಹುಸೇನ್ ರನ್ನು ಭಾಗವಹಿಸಲು ಆಹ್ವಾನಿಸುತ್ತಿದ್ದರು.

ಶಿಷ್ಯ ವೃಂದ
ಅವರ ಸುಧೀರ್ಘ ಉದ್ಯೋಗದ ಅವಧಿಯಲ್ಲಿ, ಅನೇಕ ಶಿಷ್ಯಂದಿರನ್ನು ಮುಷ್ತಾಖ್ ಹುಸೇನ್ ಖಾನ್ ತರಬೇತಿ ನೀಡಿದ್ದರು. ಭೀಮಸೇನ ಜೋಷಿ, ಶಾನ್ನೋ ಖರಾನಾ, ಅವರ ಅಳಿಯ ಗುಲಾಮ್ ಸಾದಿಖ್ ಖಾನ್, ನೈನಾ ದೇವಿ ಮತ್ತು ಸುಲೋಚನಾ ಬ್ರಹಸ್ಪತಿ, ಇವರು ಮಾತ್ರವಲ್ಲದೆ ಅವರ ಸ್ವಂತ ಮಕ್ಕಳನ್ನೂ ಶಿಷ್ಯಂದಿರಾಗಿ ರೂಪಿಸಿದರು.

ಪ್ರಶಸ್ತಿಗಳು ಮತ್ತು ಸಾಧನೆ
ಯಾವಾಗ ಭಾರತ ಸರಕಾರ ಕಲಾ ಸಾಧನೆಯಲ್ಲಿ ಅತ್ಯುತ್ತಮ ಪ್ರತಿಪಾದಕರನ್ನು ಗುರುತಿಸುವ ಕೆಲಸ ಮಾಡಿತೋ, ಆವಾಗ ರಾಷ್ಟ್ರಪತಿ ಪ್ರಶಸ್ತಿಯನ್ನು ಪಡೆದ ಮೊದಲ ಗಾಯಕರಾದರು. ೧೯೫೨ರಲ್ಲಿ ಅವರಿಗೆ ಈ ಪ್ರಶಸ್ತಿಯನ್ನಿತ್ತು ಸಮ್ಮಾನಿಸಲಾಯಿತು. ಮಾತ್ರವಲ್ಲದೆ, ಸಂಗೀತ ನಾಟಕ ಅಕಾದೆಮಿ ಪ್ರಶಸ್ತಿ ಪಡೆದ ಮೊದಲನೆಯವರು ಕೂಡ ಇವರೇ ಆಗಿದ್ದಾರೆ. ೧೯೫೬ರಲ್ಲಿ ರಾಂಪುರದಿಂದ ನಿವೃತ್ತಿ ಹೊಂದಿ, ದೆಹಲಿಯ ಶ್ರೀರಾಮ್ ಭಾರತೀಯ ಕಲಾ ಕೇಂದ್ರವನ್ನು ಸೇರಿಕೊಂಡರು. ೧೯೫೭ರಲ್ಲಿ ಮುಷ್ತಾಖ್ ಹುಸೇನ್ ಖಾನ್ ಪದ್ಮಭೂಷಣ ಪ್ರಶಸ್ತಿಗೆ ಭಾಜನರಾದರು.

ಧ್ವನಿ ಮುದ್ರಿಕೆ ಪಟ್ಟಿ
ಗಾಂಧಾರಿ, ಮಿರಾ ಮಲ್ಹಾರ್, ಕಾಫಿ ತಪ್ಪ
 ಗ್ರೇಟ್ ಮಾಸ್ಟರ್ ಗ್ರೇಟ್ ಮ್ಯೂಸಿಕ್ (ಬಾನುಲಿ)
 ಖಯಾಲ್ ಗುಂಕರಿ (ಬಾನುಲಿ)
 ಖಯಾಲ್ ಮತ್ತು ತರಾನಾ-ಬಿಹಾಗ್
 ರಾಂಪುರ್ ಸಹಸ್ವಾನ್ ಘರಾನಾ
 ಕ್ಲಾಸಿಕ್ ಗೋಲ್ಡ್ - ರೇರ್ ಜೆಮ್ಸ್

ನಿಧನ
ಮುಷ್ತಾಖ್ ಹುಸೇನ್ ಖಾನ್ ೧೯೬೪ರ ಆಗಸ್ಟ್ ೧೩ರಂದು ನಿಧನ ಹೊಂದಿದರು.

ಉಲ್ಲೇಖಗಳು

ಸಂಗೀತಗಾರರು
ಕೋಣೆ

ಒಂದು ಕಟ್ಟಡದಲ್ಲಿ, ಕೋಣೆಯು ನಾಲ್ಕು ಗೋಡೆಗಳಿಂದ ಆವೃತವಾಗಿರುವ ಯಾವುದೇ ಸ್ಥಳ ಮತ್ತು ಯಾವುದಕ್ಕೆ ಪ್ರವೇಶ ಕೇವಲ ಬಾಗಿಲಿನಿಂದ ಸಾಧ್ಯವೊ ಅಂತಹ ಸ್ಥಳ. ಈ ಬಾಗಿಲು ಕೋಣೆಯನ್ನು ನಡುವಣಂಕ, ಮತ್ತೊಂದು ಕೋಣೆ, ಅಥವಾ ಹೊರಾಂಗಣಕ್ಕೆ ಸಂಪರ್ಕ ಕಲ್ಪಿಸುತ್ತದೆ. ಕೋಣೆಯು ಹಲವಾರು ಜನರು ಚಲಿಸುವಷ್ಟು ದೊಡ್ಡದಾಗಿರುತ್ತದೆ. ಇದರ ಗಾತ್ರ, ನೆಲೆವಸ್ತುಗಳು, ಫ಼ರ್ನಿಶಿಂಗ್‍ಗಳು, ಮತ್ತು ಕೆಲವೊಮ್ಮೆ ಕಟ್ಟಡದೊಳಗಿನ ಅದರ ನಿಯೋಜನೆಯು ಅದರಲ್ಲಿ ನಡೆಸಬೇಕಾದ ಚಟುವಟಿಕೆಗೆ ಆಧಾರ ಒದಗಿಸುತ್ತದೆ.

ಕೆಲವು ಕೋಣೆಗಳನ್ನು ವಿಶೇಷವಾಗಿ ಮನೆಯ ಕೆಲಸಕ್ಕೆ ಆಧಾರ ನೀಡಲು ವಿನ್ಯಾಸಗೊಳಿಸಲಾಗಿರುತ್ತದೆ, ಉದಾಹರಣೆಗೆ ಅಡುಗೆಮನೆಗಳು, ಅಡುಗೆ ವಸ್ತುಗಳ ಉಗ್ರಾಣ, ಮತ್ತು ಬೇರು ತರಕಾರಿಗಳ ನೆಲಮಾಳಿಗೆಗಳು. ಆಹಾರದ ತಯಾರಿಕೆ ಮತ್ತು ಸಂಗ್ರಹ ಇವುಗಳೆಲ್ಲದರ ಉದ್ದೇಶವಾಗಿರುತ್ತದೆ. ಮನೆ ಕಾರ್ಯಾಲಯ ಅಥವಾ ವ್ಯಾಸಂಗದ ಕೋಣೆಯನ್ನು ಮನೆಯ ಬರಹಕಾರ್ಯ ಅಥವಾ ಬಾಹ್ಯ ವ್ಯವಹಾರ ಉದ್ದೇಶಗಳಿಗೆ ಬಳಸಬಹುದು. ಕೆಲವು ಕೆಲಸದ ಕೋಣೆಗಳನ್ನು ಉದ್ದೇಶಿತ ಚಟುವಟಿಕೆಯ ಅನುಸಾರವಾಗಿ ಹೆಸರಿಸಲಾಗುತ್ತದೆ: ಉದಾಹರಣೆಗೆ, ಹೊಲಿಗೆ ಕೋಣೆಯನ್ನು ಹೊಲಿಗೆಗೆ ಬಳಸಲಾಗುತ್ತದೆ, ಒಗೆಯುವ ಕೋಣೆಯನ್ನು ಬಟ್ಟೆ ಒಗೆಯಲು ಮತ್ತು ಇಸ್ತ್ರಿ ಮಾಡಲು ಬಳಸಲಾಗುತ್ತದೆ.

ಆರಾಮ ಮತ್ತು ಸ್ವಚ್ಛತೆಯನ್ನು ಪ್ರೋತ್ಸಾಹಿಸುವುದು ಇತರ ಕೋಣೆಗಳ ಉದ್ದೇಶವಾಗಿರುತ್ತದೆ, ಉದಾಹರಣೆಗೆ ಶೌಚಾಲಯ ಮತ್ತು ಸ್ನಾನದ ಮನೆ, ಮತ್ತು ಇವೆರಡನ್ನು ಒಗ್ಗೂಡಿಸಬಹುದು ಅಥವಾ ಇವೆರಡೂ ಪ್ರತ್ಯೇಕ ಕೋಣೆಗಳಲ್ಲಿ ಇರಬಹುದು. ಇದರ ಸಾರ್ವಜನಿಕ ಸಮಾನವೆಂದರೆ ಶೌಚಾಲಯ ಮತ್ತು ಕೈತೊಳೆದುಕೊಳ್ಳುವ ಸೌಕರ್ಯಗಳನ್ನು ಸಾಮಾನ್ಯವಾಗಿ ಹೊಂದಿರುವ, ಆದರೆ ಸಾಮಾನ್ಯವಾಗಿ ಶಾವರ್ ಅಥವಾ ಸ್ನಾನದ ತೊಟ್ಟಿಯನ್ನು ಹೊಂದಿರದ ಸಾರ್ವಜನಿಕ ಶೌಚಾಲಯ.

ಹಿಂದಿನ ಶತಮಾನಗಳಲ್ಲಿ, ಬಹಳ ದೊಡ್ಡ ಮನೆಗಳು ಹಲವುವೇಳೆ ದೊಡ್ಡ ವಾಸಕೋಣೆಯನ್ನು ಹೊಂದಿರುತ್ತಿದ್ದವು. ಈ ಕೋಣೆಯು ಬಹಳ ದೊಡ್ಡದಾಗಿರುತ್ತಿತ್ತು. ಮೂಲತಃ ಇದು ಒಂದು ಸಾರ್ವಜನಿಕ ಕೋಣೆಯಾಗಿತ್ತು ಮತ್ತು ಹೆಚ್ಚಾಗಿ ಕುಲೀನ ಆಸ್ತಿಯ ಮುಖ್ಯ ಮನೆಯಲ್ಲಿ ಕಾಣಿಸುತ್ತದೆ. ಈ ಕೋಣೆಯಲ್ಲಿ, ಸ್ಥಳೀಯ ಭೂಮಾಲಿಕ ಅಥವಾ ಮನೆಯವರೊಂದಿಗೆ ವ್ಯವಹಾರ ನಡೆಸುತ್ತಿದ ಜನರು ಭೇಟಿಯಾಗಬಹುದಿತ್ತು. ಅತ್ಯಂತ ದೊಡ್ಡದಾದ ಕೋಣೆಯಾಗಿ, ಅದನ್ನು ದೊಡ್ಡ ಔತಣಕೂಟಗಳಿಗೆ ಊಟದ ಕೋಣೆಯಾಗಿ ಕೂಡ ಬಳಸಬಹುದಾಗಿತ್ತು, ಅಥವಾ ಮೇಜುಗಳನ್ನು ತೆರವುಗೊಳಿಸಿ ಸಂಗೀತವನ್ನು ಒದಗಿಸಬಹುದು, ಮತ್ತು ನೃತ್ಯ ಮಂದಿರವಾಗಿ ಮಾರ್ಪಾಡಿಸಬಹುದು. ಪಕ್ಕದಲ್ಲಿ, ಅಥವಾ ಮನೆಯ ಬೇರೆ ಭಾಗದಲ್ಲಿ, ದಿವಾನಖಾನೆ ಇರಬಹುದು. ಇದನ್ನು ಹೆಚ್ಚಿನ ಗೋಪ್ಯತೆಯಿರುವ ಕೋಣೆಯಾಗಿ ಬಳಸಲಾಗುತ್ತದೆ, ವಿಶೇಷವಾಗಿ ಮಾಲೀಕನ ಕುಟುಂಬ ಮತ್ತು ಅವರ ಸ್ನೇಹಿತರು ಮಾತಾಡಲು.

ಒಳಾಂಗಣ ವಿನ್ಯಾಸ
ಸುನೀತಿ ಕುಮಾರ್ ಚಟರ್ಜಿ

ಸುನೀತಿ ಕುಮಾರ್ ಚಟರ್ಜಿ (ನವಂಬರ್ ೨೬, ೧೯೮೦ - ಮೇ ೨೯, ೧೯೭೭) ಒಬ್ಬ ಭಾರತೀಯ ಭಾಷಾಶಾಸ್ತ್ರಜ್ಞ, ಶೈಕ್ಷಣಿಕವಾದಿ ಮತ್ತು ಸಾಹಿತಿ. ಇವರು ಪದ್ಮಭೂಷಣ ಪ್ರಶಸ್ತಿಯಿಂದ ಗೌರವಿಸಲ್ಪಟ್ಟಿದ್ದಾರೆ.

ಬಾಲ್ಯ
ಸುನೀತಿ ಕುಮಾರ್ ಚಟರ್ಜಿ ಹುಟ್ಟಿದ್ದು ನವಂಬರ್ ೨೬, ೧೯೮೦ ರಲ್ಲಿ. ಇವರ ಹುಟ್ಟೂರು ಬಂಗಾಳದಲ್ಲಿ ಹೊವ್ರಾದ ಶಿಬ್ ಪುರ್. ಇವರು ಶ್ರೀಮಂತ ಕುಲಿನ್ ಬ್ರಾಹ್ಮಣ ಕುಟುಂಬದ ಹರಿದಾಸ್ ಚಟ್ಟೋಪಾದ್ಯಾಯರ ಮಗ.

ಶಿಕ್ಷಣ
ಸುನೀತಿ ಕುಮಾರ್ ಚಟರ್ಜಿ ಒಬ್ಬ ಪ್ರಶಂಸನೀಯ ವಿದ್ಯಾರ್ಥಿಯಾಗಿದ್ದರು ಮತ್ತು ೧೯೦೭ ರಲ್ಲಿ ಮುಟ್ಟಿಲಾಲ್ ಸೀಲ್ ನ ಶಾಲೆಯಲ್ಲಿ, ೮ ನೇ ಶ್ರೇಣಿ ಪಡೆದು ಅರ್ಹತಾ ಪರೀಕ್ಷೆಯೊಂದಿಗೆ ತೇರ್ಗಡೆ ಹೊಂದಿದ್ದರು. ಪದವಿಪೂರ್ವ ಶಿಕ್ಷಣವನ್ನು ಸ್ಕಾಟಿಶ್ ಚರ್ಚ್ ಕಾಲೇಜಿನಲ್ಲಿ ಮುಗಿಸುವಾಗ ೩ ನೇ ಶ್ರೇಣಿ ಪಡೆದಿದ್ದರು. ೧೯೧೧ ರಲ್ಲಿ ಇವರು ಪ್ರೆಸಿಡೆನ್ಸಿ ಕಾಲೇಜು, ಕೊಲ್ಕತ್ತಾದಲ್ಲಿ ಇಂಗ್ಲೀಷ್ ಸಾಹಿತ್ಯ ವಿಭಾಗವನ್ನು ಆಯ್ಕೆ ಮಾಡಿ ಪ್ರಥಮ ಶ್ರೇಣಿಯೊಂದಿಗೆ ಪದವಿ ಶಿಕ್ಷಣ ಮುಗಿಸಿದ್ದರು. ಅವರು ೧೯೧೩ ರಲ್ಲಿ ಇಂಗ್ಲೀಷ್ ಸಾಹಿತ್ಯದಲ್ಲಿ ಪ್ರಥಮ ಶ್ರೇಣಿಯೊಂದಿಗೆ ಸ್ನಾತಕೋತ್ತರ ಪದವಿ ಪಡೆದರು. ಅದೇ ವರ್ಷದಲ್ಲಿ ಅವರು ಕಲ್ಕತ್ತಾ ದ ವಿದ್ಯಾಸಾಗರ ಕಾಲೇಜಿನಲ್ಲಿ ಇಂಗ್ಲೀಷ್ ಉಪನ್ಯಾಸಕರಾಗಿ ನೇಮಕಗೊಂಡರು.

ಉದ್ಯೋಗ
೧೯೧೪ ರಲ್ಲಿ ಅವರು ಕಲ್ಕತ್ತಾ ವಿಶ್ವವಿದ್ಯಾಲಯ ಸ್ನಾತಕೋತ್ತರದ ಇಂಗ್ಲೀಷ್ ವಿಭಾಗದಲ್ಲಿ ಸಹಾಯಕ ಪ್ರಾದ್ಯಾಪಕರಾಗಿ ೧೯೧೯ ರವರೆಗೆ ಕೆಲಸ ಮಾಡಿದ್ದರು. ನಂತರ ಹೆಚ್ಚಿನ ಶಿಕ್ಷಣಕ್ಕಗಿ ಅವರು ಲಂಡನ್ ವಿಶ್ವವಿದ್ಯಾಲಯಕ್ಕೆ ಹೋದರು. ಅಲ್ಲಿ ಧ್ವನಿವಿಜ್ಞಾನ, ಇಂಡೋ-ಯುರೋಪಿಯನ್ ಭಾಷಾಶಾಸ್ತ್ರ, ಪ್ರಕೃತ್, ಪರ್ಶಿಯನ್, ಹಳೆಯ ಐರಿಶ್, ಗೋತಿಕ್ ಮತ್ತು ಇತರೆ ಭಾಷೆಗಳನ್ನು ಅಧ್ಯಯನ ಮಾಡಿದರು. ಅವರು ಪ್ಯಾರಿಸ್ ಗೆ ಹೋಗಿ ಸೋರ್ ಬೊನ್ನೆಯಲ್ಲಿ ಇಂಡೋ-ಆರ್ಯನ್, ಸ್ಲಾವ್ ಮತ್ತು ಇಂಡೋ-ಯುರೋಪಿಯನ್ ಭಾಷಾಶಾಸ್ತ್ರ, ಗ್ರೀಕ್ ಮತ್ತು ಲ್ಯಾಟೀನ್ ಭಾಷೆಗಳಲ್ಲಿ ಸಂಶೋಧನೆ ನಡೆಸಿದರು. ಅಂತರಾಷ್ಟ್ರೀಯ ಮೆಚ್ಚುಗೆ ಪಡೆದ ಭಾಷಾಶಾಸ್ತ್ರಜ್ಞ, ಜೂಲೆಸ್ ಬ್ಲೋಚ್ ಅವರ ಗುರುಗಳಾಗಿದ್ದರು. ೧೯೨೨ ರಲ್ಲಿ ಭಾರತಕ್ಕೆ ಮರಳಿದ ಅವರು ಕಲ್ಕತ್ತಾ ವಿಶ್ವವಿದ್ಯಾಲಯದಲ್ಲಿ ಭಾರತೀಯ ಭಾಷಾಶಾಸ್ತ್ರ ಮತ್ತು ಧ್ವನಿವಿಜ್ಞಾನ ವಿಭಾಗದಲ್ಲಿ ಖೈರಾ ಪ್ರಾದ್ಯಾಪಕರಾಗಿ ಕೆಲಸ ಮಾಡಿದರು. ೧೯೫೨ ರಲ್ಲಿ ನಿವೃತ್ತಿ ಹೊಂದಿದ ನಂತರ ಎಮಿಟಸ್ ಪ್ರಾದ್ಯಾಪಕರಾಗಿ ಕೊನೆಗೆ ೧೯೬೫ ರಲ್ಲಿ ಮಾನವಿಕ ವಿಭಾಗಕ್ಕೆ ಭಾರತದ ರಾಷ್ಟ್ರೀಯ ಸಂಶೋಧನಾ ಪ್ರಾದ್ಯಾಪಕರಾಗಿ ಕೆಲಸ ಮಾಡಿದರು.

ಟಾಗೋರ್ ರೊಂದಿಗೆ ವಿದೇಶಯಾತ್ರೆ
ರವೀಂದ್ರನಾಥ ಟಾಗೋರ್ ರೊಂದಿಗೆ ಮಲಾಯ, ಸಿಯಾಮ್, ಸುಮಾತ್ರ, ಜಾವಾ ಮತ್ತು ಬಾಲಿ ಹೊರದೇಶಗಳಿಗೆ ಸುನೀತಿ ಕುಮಾರ್ ಚಟರ್ಜಿಯವರು ಜೊತೆಗಿದ್ದಿದ್ದು ಮಾತ್ರವಲ್ಲದೆ, ಭಾರತೀಯ ಕಲೆ ಮತ್ತು ಸಂಸ್ಕೃತಿಯ ಬಗ್ಗೆ ಉಪನ್ಯಾಸ ನೀಡಿದ್ದರು. ೧೯೫೨ ರಿಂದ ೧೯೬೯ ರವರೆಗೆ ಅವರು ಪಶ್ಚಿಮ ಬಂಗಾಳದ ಶಾಸನ ಮಂಡಳಿಯ ಅಧ್ಯಕ್ಷರಾಗಿದ್ದರು ಮತ್ತು ೧೯೬೯ ರಲ್ಲಿ ಸಾಹಿತ್ಯ ಅಕಾದೆಮಿಯ ಅಧ್ಯಕ್ಷರಾಗಿದ್ದರು. ಬಂಗಾಳಿ ಭಾಷಾಶಾಸ್ತ್ರಜ್ಞ ಸುಕುಮಾರ್ ಸೇನ್ ಇವರ ಶಿಷ್ಯರಾಗಿದ್ದರು.

ಬರಹಗಳು
ಭಾಷೆ ಮತ್ತು ಸಾಹಿತ್ಯ ಎರಡೂ ಪ್ರಾಕಾರಗಳಲ್ಲಿ ಅವರು ಕೃತಿಗಳನ್ನು ಪ್ರಕಟಿಸಿದ್ದು, ಮುಖ್ಯವಾದುವು ಇಲ್ಲಿವೆ:
 ದಿ ಒರಿಜಿನ್ ಆಂಡ್ ಡೆವೆಲೆಪ್ ಮೆಂಟ್ ಆಫ಼್ ದಿ ಬಂಗಾಳಿ ಲ್ಯಾಂಗ್ವೇಜ್
 ಬಂಗಾಳಿ ಫ಼ೋನೆಟಿಕ್ ರೀಡರ್
 ಇಂಡೋ ಆರ್ಯನ್ ಆಂಡ್ ಹಿಂದಿ
ದ್ವೀಪಮಯ ಭಾರತ್ (೧೯೪೦) ಭಾರತ್ ಸಂಸ್ಕೃತಿ (೧೯೫೭)
 ರಾಮಾಯಣ : ಇಟ್ಸ್ ಕ್ಯಾರೆಕ್ಟರ್, ಜೆನಿಸಿಸ್, ಹಿಸ್ಟರಿ ಆಂಡ್ ಎಕ್ಸೊಡಸ್ : ಎ ರೆಸ್ಯೂಮ್. ಕಲ್ಕತ್ತಾ:ಪ್ರಜ್ಞಾ
 ಲ್ಯಾಂಗ್ವೇಜ್ ಆಂಡ್ ಲಿಟರೇಚರ್ ಆಫ಼್ ಮಾಡರ್ನ್ ಇಂಡಿಯಾ (೧೯೬೩)
 ವರ್ಲ್ಡ್ ಲಿಟರೇಚರ್ ಆಂಡ್ ಟಾಗೋರ್ (೧೯೭೧).

ಪ್ರಶಸ್ತಿ
೧೯೫೫ ರಲ್ಲಿ ಸುನೀತಿ ಕುಮಾರ್ ಚಟರ್ಜಿಯವರಿಗೆ ಪದ್ಮಭೂಷಣ ಪ್ರಶಸ್ತಿ ನೀಡಿ ಗೌರವಿಸಲಾಗಿತ್ತು.

ನಿಧನ
೧೯೭೭ ರ ಮೇ ೨೯ ರಂದು ತಮ್ಮ ೮೬ ನೇ ವಯಸ್ಸಿನಲ್ಲಿ ಸುನೀತಿ ಕುಮಾರ್ ಚಟರ್ಜಿಯವರು ಕಲ್ಕತ್ತಾದಲ್ಲಿ ನಿಧನರಾದರು. ಅವರ ಮನೆ ಸುಧಾಮ ದ ಒಂದು ಭಾಗವನ್ನು ದಕ್ಷಿಣ ಕಲ್ಕತ್ತಾದ ವಾಸ್ತುಶಿಲ್ಪ ಅದ್ಭುತ ವಾಗಿ ಮಾಡಲಾಗಿತ್ತು ಮತ್ತು ಇತ್ತೀಚೆಗೆ ಅದನ್ನು ಫ಼್ಯಾಬ್ ಇಂಡಿಯಾ ಸ್ಟೋರ್ ಆಗಿ ರೂಪಾಂತರಗೊಳಿಸಲಾಗಿದೆ.

ಉಲ್ಲೇಖಗಳು

ಲೇಖಕರು
ಕಕ್ಷೆ

ಭೌತಶಾಸ್ತ್ರದಲ್ಲಿ, ಕಕ್ಷೆ ಎಂದರೆ ಗುರುತ್ವ ಶಕ್ತಿಗೆ ಒಳಪಟ್ಟ ಒಂದು ವಸ್ತುವಿನ ಬಾಗಿದ ಪಥ, ಉದಾಹರಣೆಗೆ ಒಂದು ನಕ್ಷತ್ರದ ಸುತ್ತ ಒಂದು ಗ್ರಹದ ಪಥ ಅಥವಾ ಒಂದು ಗ್ರಹದ ಸುತ್ತ ಒಂದು ನೈಸರ್ಗಿಕ ಉಪಗ್ರಹದ ಪಥ. ಸಾಮಾನ್ಯವಾಗಿ, ಕಕ್ಷೆ ಶಬ್ದವು ನಿಯತವಾಗಿ ಪುನರಾವರ್ತಿಸುವ ಪಥವನ್ನು ಸೂಚಿಸುತ್ತದೆ, ಆದರೆ ಇದು ಪುನರಾವರ್ತಿಸದ ಪಥವನ್ನು ಕೂಡ ಸೂಚಿಸಬಹುದು. ಸಮೀಪದ ಅಂದಾಜಿಗೆ, ಗ್ರಹಗಳು ಮತ್ತು ಉಪಗ್ರಹಗಳು ದೀರ್ಘವೃತ್ತಾಕಾರದ ಕಕ್ಷೆಗಳನ್ನು ಅನುಸರಿಸುತ್ತವೆ, ಮತ್ತು ಕೆಪ್ಲರ್‌ನ ಗ್ರಹ ಚಲನಾ ನಿಯಮಗಳಿಂದ ವರ್ಣಿಸಲ್ಪಟ್ಟಂತೆ ಕೇಂದ್ರ ದ್ರವ್ಯರಾಶಿಯು ದೀರ್ಘವೃತ್ತದ ಒಂದು ಕೇಂದ್ರಬಿಂದುವಿದ್ದಲ್ಲಿ ಸುತ್ತಲ್ಪಡುತ್ತದೆ.

ಬಹುತೇಕ ಪರಿಸ್ಥಿತಿಗಳಲ್ಲಿ, ಕಕ್ಷೀಯ ಚಲನೆಯನ್ನು ನ್ಯೂಟನ್‍ನ ಯಂತ್ರಶಾಸ್ತ್ರವು ಸಮರ್ಪಕವಾಗಿ ಅಂದಾಜಿಸುತ್ತದೆ. ನ್ಯೂಟನ್‍ನ ಯಂತ್ರಶಾಸ್ತ್ರವು ಗುರುತ್ವವು ವಿಲೋಮ ವರ್ಗ ನಿಯಮವನ್ನು ಪಾಲಿಸುವ ಬಲವೆಂದು ವಿವರಿಸುತ್ತದೆ. ಆದರೆ ಗುರುತ್ವವು ದೇಶಕಾಲದ ವಕ್ರತೆಯಿಂದ ಉಂಟಾಗುತ್ತದೆ ಮತ್ತು ಕಕ್ಷೆಗಳು ಜಿಯೋಡೆಸಿಕ್‍ಗಳನ್ನು ಅನುಸರಿಸುತ್ತವೆ ಎಂದು ವಿವರಿಸುವ ಆಲ್ಬರ್ಟ್ ಐನ್‍ಸ್ಟೈನ್‍ರ ಸಾಮಾನ್ಯ ಸಾಪೇಕ್ಷತಾ ಸಿದ್ಧಾಂತವು ಕಕ್ಷೀಯ ಚಲನೆಯ ನಿಖರ ಯಂತ್ರವಿಜ್ಞಾನದ ಹೆಚ್ಚು ನಿಖರ ಗಣನೆ ಮತ್ತು ತಿಳುವಳಿಕೆಯನ್ನು ಒದಗಿಸುತ್ತದೆ.

ಐತಿಹಾಸಿಕವಾಗಿ, ಗ್ರಹಗಳ ಸ್ಪಷ್ಟ ಚಲನೆಗಳನ್ನು ಐರೋಪ್ಯ ಮತ್ತು ಅರಬ್ಬೀ ತತ್ವಶಾಸ್ತ್ರಜ್ಞರು ಖಗೋಳಗಳ ಕಲ್ಪನೆಯನ್ನು ಬಳಸಿ ವಿವರಿಸಿದರು. ಈ ಮಾದರಿಯು ಪರಿಪೂರ್ಣ ಚಲಿಸುವ ಗೋಳಗಳು ಅಥವಾ ವರ್ತುಲಗಳ ಇರುವಿಕೆಯನ್ನು ಆಧಾರವೆಂದು ಭಾವಿಸಿತು. ಇವುಗಳಿಗೆ ನಕ್ಷತ್ರಗಳು ಮತ್ತು ಗ್ರಹಗಳು ಜೋಡಣೆಗೊಂಡಿದ್ದವು. ಸ್ವರ್ಗಗಳು ಗೋಳಗಳ ಚಲನೆಯಿಂದ ಬೇರೆಯಾಗಿ ಸ್ಥಿರಗೊಳಿಸಲ್ಪಟ್ಟಿದವು ಎಂದು ಇದು ಊಹಿಸಿತ್ತು. ಗುರುತ್ವದ ಯಾವುದೇ ತಿಳುವಳಿಕೆ ಇಲ್ಲದೆ ಇದನ್ನು ಅಭಿವೃದ್ಧಿಪಡಿಸಲಾಗಿತ್ತು. ಗ್ರಹಗಳ ಚಲನೆಗಳನ್ನು ಹೆಚ್ಚು ನಿಖರವಾಗಿ ಅಳೆಯಲಾದ ನಂತರ, ಡೆಫ಼ರಂಟ್ ಮತ್ತು ಅಧಿಚಕ್ರಗಳಂತಹ ಸೈದ್ಧಾಂತಿಕ ಕಾರ್ಯವಿಧಾನಗಳನ್ನು ಸೇರಿಸಲಾಯಿತು. ಈ ಮಾದರಿಯು ಆಕಾಶದಲ್ಲಿ ಗ್ರಹಗಳ ಸ್ಥಿತಿಯನ್ನು ಸಮಂಜಸವಾಗಿ ನಿಖರವಾಗಿ ಮುನ್ನುಡಿಯುವಲ್ಲಿ ಸಮರ್ಥವಾಗಿತ್ತಾದರೂ, ಮಾಪನಗಳು ಹೆಚ್ಚು ನಿಖರವಾದಂತೆ ಮತ್ತಷ್ಟು ಮತ್ತಷ್ಟು ಅಧಿಚಕ್ರಗಳು ಬೇಕಾಗಿದ್ದವು, ಹಾಗಾಗಿ ಈ ಮಾದರಿಯು ಹೆಚ್ಚೆಚ್ಚು ಸ್ಥೂಲವಾಯಿತು. ಮೂಲತಃ ಭೂಕೇಂದ್ರಿತವಾಗಿದ್ದ ಈ ಮಾದರಿಯನ್ನು ಸರಳೀಕರಿಸಲು ನೆರವಾಗಲು ಕೇಂದ್ರದಲ್ಲಿ ಸೂರ್ಯವನ್ನು ಇಡುವಂತೆ ಕಾಪರ್ನಿಕಸ್ ಮಾರ್ಪಡಿಸಿದನು.

ಉಲ್ಲೇಖಗಳು

ಖಗೋಳಶಾಸ್ತ್ರ
ವ್ಯಾಜ್ಯ

ವ್ಯಾಜ್ಯವು (ಮೊಕದ್ದಮೆ) ಒಂದು ನ್ಯಾಯಾಲಯದಿಂದ ಅಥವಾ ಯಾವುದೋ ಸಮಾನವಾದ ಕಾನೂನು ಪ್ರಕ್ರಿಯೆಯಿಂದ ನಿರ್ಧರಿಸಲ್ಪಡುವ ವಿರೋಧಿ ಪಕ್ಷಗಳ ನಡುವಿನ ವಿವಾದ. ವ್ಯಾಜ್ಯವು ಸಿವಿಲ್ ಅಥವಾ ಕ್ರಿಮಿನಲ್ ಕಾನೂನಿಗೆ ಸಂಬಂಧಿಸಿರಬಹುದು. ಪ್ರತಿ ವ್ಯಾಜ್ಯದಲ್ಲಿ ಒಬ್ಬ ಆಪಾದಕ ಮತ್ತು ಒಬ್ಬರು ಅಥವಾ ಹೆಚ್ಚು ಪ್ರತಿವಾದಿಗಳಿರುತ್ತಾರೆ.

ಸಾಮಾನ್ಯವಾಗಿ ದಾವೆ ಅಥವಾ ಖಟ್ಲೆ ಎಂದು ಪರಿಚಿತವಾಗಿರುವ ಸಿವಿಲ್ ವ್ಯಾಜ್ಯವು ಒಬ್ಬ ವಾದಿಯು/ಫಿರ್ಯಾದಿಯು ನ್ಯಾಯಾಲಯದಲ್ಲಿ ದೂರು ಎಂದು ಕರೆಯಲ್ಪಡುವ ದಸ್ತಾವೇಜನ್ನು ದಾಖಲಿಸಿದಾಗ ಆರಂಭಗೊಳ್ಳುತ್ತದೆ. ಪ್ರತಿವಾದಿಯ ಕಾರಣದಿಂದ ವಾದಿಯು ಹೇಳಲಾದಂತೆ ಅನುಭವಿಸಿದ ತಪ್ಪನ್ನು ನ್ಯಾಯಾಲಕ್ಕೆ ತಿಳಿಸಲಾಗುತ್ತದೆ ಮತ್ತು ಪರಿಹಾರಕ್ಕಾಗಿ ವಿನಂತಿಸಲಾಗುತ್ತದೆ. ಕೇಳಲಾದ ಪರಿಹಾರವು ಹಣವಾಗಿರಬಹುದು, ಅಥವಾ ಪ್ರತಿವಾದಿಯು ಯಾವುದೋ ಕ್ರಿಯೆಯನ್ನು ಮಾಡದಿರುವಂತೆ ಅಥವಾ ಮಾಡುವಂತೆ ಹೇಳುವ ತಡೆಯಾಜ್ಞೆಯಾಗಿರಬಹುದು, ಅಥವಾ ವಾದಿಯು ಕೆಲವು ಕಾನೂನಾತ್ಮಕ ಹಕ್ಕುಗಳನ್ನು ಹೊಂದಿದ್ದಾನೆ ಎಂದು ತೀರ್ಮನಿಸುವ ಘೋಷಣಾತ್ಮಕ ತೀರ್ಪಾಗಿರಬಹುದು. ವಾದಿಯು ವ್ಯಾಜ್ಯವನ್ನು ಗೆದ್ದರೆ ಪರಿಹಾರವನ್ನು ನ್ಯಾಯಾಲಯವು ನಿಗದಿ ಮಾಡುತ್ತದೆ. ಸಿವಿಲ್ ವ್ಯಾಜ್ಯವನ್ನು ಮಧ್ಯಸ್ಥಿಕೆ ಮೂಲಕವೂ ನಿರ್ಣಯಿಸಬಹುದು. ಇದರಿಂದ ವಿಚಾರಣೆ ಮೂಲಕ ಹೋದಾಗ ಪಡೆಯಬಹುದಾಗಿರುವುದಕ್ಕಿಂತ ಫೈಸಲು ಬೇಗ ಆಗಬಹುದು ಮತ್ತು ಕಡಿಮೆ ವೆಚ್ಚವಾಗಬಹುದು.

ವಿಚ್ಛೇದನ, ಆಸ್ತಿ ವಿಭಜನೆ, ಜೀವನಾಂಶ ಅಥವಾ ಜೀವನಾಧಾರ ಮತ್ತು ಮಕ್ಕಳಿಗೆ ಸಂಬಂಧಿಸಿದ ವಿಷಯಗಳನ್ನು ಒಳಗೊಂಡ ವ್ಯಾಜ್ಯಗಳನ್ನು ವಿಭಿನ್ನ ಕಾನೂನುವ್ಯಾಪ್ತಿಗಳಲ್ಲಿ ಭಿನ್ನವಾಗಿ ನಿಭಾಯಿಸಲಾಗುತ್ತದೆ. ಹಲವುವೇಳೆ, ಕೌಟುಂಬಿಕ ವ್ಯಾಜ್ಯಗಳನ್ನು ನಿಭಾಯಿಸುವ ನ್ಯಾಯಾಲಯದ ಪ್ರಕ್ರಿಯೆಯು ಸಿವಿಲ್ ವ್ಯಾಜ್ಯದ ಪ್ರಕ್ರಿಯೆಯನ್ನು ಬಹಳವಾಗಿ ಹೋಲುತ್ತದೆ (ಅದಕ್ಕೆ ತಾಮೀಲು ಮತ್ತು ಪ್ರಕಟಣೆ ಬೇಕಾಗುತ್ತದೆ, ಮತ್ತು ತೀರ್ಪುಗಳನ್ನು ಪ್ರಕಟಿಸಲಾಗುತ್ತದೆ).

ಸಾಮಾನ್ಯ ಕಾನೂನಿನ ವ್ಯಾಪ್ತಿಗಳಲ್ಲಿ, ಕ್ರಿಮಿನಲ್ ಮೊಕದ್ದಮೆಯು ಅಪರಾಧವನ್ನು ಮಾಡಿದ್ದಾನೆಂದು ಆಪಾದಿತನಾದ ವ್ಯಕ್ತಿಯನ್ನು ನ್ಯಾಯದರ್ಶಿಗಳ ಮಹಾಮಂಡಲಿಯು ಅಭಿಯೋಗಿಸಿದಾಗ ಆರಂಭಗೊಳ್ಳುತ್ತದೆ ಅಥವಾ ಅಪರಾಧ ಮಾಡಿದ್ದಾನೆಂದು ಅಭಿಯೋಕ್ತ ಅಥವಾ ಜಿಲ್ಲಾ ನ್ಯಾಯವಾದಿ ಎಂದು ಕರೆಯಲ್ಪಡುವ ಒಬ್ಬ ಸರ್ಕಾರಿ ಅಧಿಕಾರಿಯು ಆಪಾದಿಸಿದಾಗ ಆರಂಭಗೊಳ್ಳುತ್ತದೆ.

ಸಿವಿಲ್ ಅಥವಾ ಕ್ರಿಮಿನಲ್ ಯಾವುದೇ ವ್ಯಾಜ್ಯಗಳಿರಲಿ ಕಾನೂನು ಪ್ರಕ್ರಿಯೆಯು ಅಸ್ತಿತ್ವದಲ್ಲಿದ್ದಾಗ ಒಂದು ವಿವಾದವನ್ನು ನ್ಯಾಯವಾಗಿ ಬಗೆಹರಿಸಲಾಗುವುದು ಎಂಬ ಕಲ್ಪನೆಯ ಮೇಲೆ ಆಧಾರಿತವಾಗಿರುತ್ತವೆ. ಈ ಕಾನೂನು ಪ್ರಕ್ರಿಯೆಯಿಂದ ವಿವಾದವನ್ನು ವ್ಯಾಜ್ಯದಲ್ಲಿ ಒಳಗೊಳ್ಳದ ವಾಸ್ತವಾಂಶ ಶೋಧಕನಲ್ಲಿಗೆ ತರಬಹುದು. ಇವನು ಅಪರಾಧ, ಪಾಪರಾಹಿತ್ಯ, ಬಾಧ್ಯತೆ ಅಥವಾ ದೋಷದ ಕೊರತೆಯ ವಿಷಯಗಳಿಗೆ ಸಂಬಂಧಿಸಿದ ಸತ್ಯವನ್ನು ನಿರ್ಧರಿಸಲು ಸಾಕ್ಷ್ಯಾಧಾರವನ್ನು ಮೌಲ್ಯಮಾಪಿಸಬಹುದು. ಪ್ರಕ್ರಿಯೆಯ ವಿವರಗಳು ವ್ಯಾಜ್ಯದ ಪ್ರಕಾರ ಅಥವಾ ವ್ಯಾಜ್ಯವನ್ನು ತರಲ್ಪಟ್ಟ ವ್ಯವಸ್ಥೆಯ ಪ್ರಕಾರ ಎರಡನ್ನೂ ಅವಲಂಬಿಸಬಹುದು - ಉದಾಹರಣೆಗೆ ಅದು ತನಿಖಾ ವ್ಯವಸ್ಥೆ ಅಥವಾ ಏಕಪ್ರಕರಣವೋ ಎಂಬುದನ್ನು ಅವಲಂಬಿಸಿ.

ಉಲ್ಲೇಖಗಳು

ಕಾನೂನು
ಪಕ್ಷ (ಕಾನೂನು)

ಕಾನೂನಿನಲ್ಲಿ, ಪಕ್ಷ ಎಂದರೆ ನ್ಯಾಯದ ಉದ್ದೇಶಗಳಿಗಾಗಿ ಒಬ್ಬನೆಂದು ಗುರುತಿಸಬಹುದಾದ ಒಂದು ಘಟಕವನ್ನು ರಚಿಸುವ ಒಬ್ಬ ವ್ಯಕ್ತಿ ಅಥವಾ ವ್ಯಕ್ತಿಗಳ ಗುಂಪು. ಪಕ್ಷಗಳಲ್ಲಿ ವಾದಿ (ವ್ಯಾಜ್ಯವನ್ನು ದಾಖಲಿಸುವ ವ್ಯಕ್ತಿ), ಪ್ರತಿವಾದಿ (ಯಾರ ಮೇಲೆ ದಾವೆ ಹೂಡಲ್ಪಟ್ಟಿರುತ್ತದೋ ಅಥವಾ ಅಪರಾಧವನ್ನು ಹೊರಿಸಲಾಗಿರುತ್ತದೆಯೊ ಆ ವ್ಯಕ್ತಿ), ಮನವಿಗಾರ (ನ್ಯಾಯಾಲಯದ ತೀರ್ಪನ್ನು ಕೇಳಿ ಅರ್ಜಿಯನ್ನು ದಾಖಲಿಸುವವನು), ಸ್ವಪಕ್ಷ ಸಮರ್ಥಕ (ಸಾಮಾನ್ಯವಾಗಿ ಅರ್ಜಿ ಅಥವಾ ಅಪೀಲಿಗೆ ವಿರೋಧದಲ್ಲಿರುವವನು), ಅಡ್ಡ ಫಿರ್ಯಾದಿ (ಅದೇ ಮೊಕದ್ದಮೆಯಲ್ಲಿ ಬೇರೆ ಯಾರ ಮೇಲೋ ದಾವೆ ಹೂಡುವ ಪ್ರತಿವಾದಿ), ಅಥವಾ ಅಡ್ಡ ಪ್ರತಿವಾದಿ (ಅಡ್ಡ ಫಿರ್ಯಾದಿಯಿಂದ ದಾವೆ ಹೂಡಲ್ಪಟ್ಟ ವ್ಯಕ್ತಿ) ಸೇರಿರುತ್ತಾರೆ. ಒಂದು ವ್ಯಾಜ್ಯದಲ್ಲಿ ಕೇವಲ ಸಾಕ್ಷಿಯಾಗಿ ಕಾಣಿಸಿಕೊಳ್ಳುವ ವ್ಯಕ್ತಿಯನ್ನು ಪಕ್ಷ ಎಂದು ಪರಿಗಣಿಸಲಾಗುವುದಿಲ್ಲ.

ಸಿವಿಲ್ ಮೊಕದ್ದಮೆಯಲ್ಲಿ ಒಬ್ಬ ನಿರ್ದಿಷ್ಟ ಪಕ್ಷದ ಪಾತ್ರವನ್ನು ಗುರುತಿಸಲು ನ್ಯಾಯಾಲಯಗಳು ವಿವಿಧ ಪದಗಳನ್ನು ಬಳಸುತ್ತವೆ. ಸಾಮಾನ್ಯವಾಗಿ ವ್ಯಾಜ್ಯವನ್ನು ತರುವ ಪಕ್ಷವನ್ನು ವಾದಿ ಎಂದು, ಅಥವಾ, ಹಳೆಯ ಅಮೇರಿಕನ್ ವ್ಯಾಜ್ಯಗಳಲ್ಲಿ ಮೊದಲ ಭಾಗದ ಪಕ್ಷ; ಮತ್ತು ಯಾವ ಪಕ್ಷದ ವಿರುದ್ಧ ವ್ಯಾಜ್ಯವನ್ನು ತರಲಾಗುತ್ತದೋ ಅದನ್ನು ಪ್ರತಿವಾದಿ ಎಂದು, ಅಥವಾ, ಹಳೆಯ ಅಮೇರಿಕನ್ ವ್ಯಾಜ್ಯಗಳಲ್ಲಿ, ಎರಡನೇ ಭಾಗದ ಪಕ್ಷವೆಂದು ಗುರುತಿಸಲಾಗುತ್ತದೆ.

ಉಲ್ಲೇಖಗಳು

ಕಾನೂನು
ಕಚಗುಳಿ ಇಡುವುದು

ಕಚಗುಳಿ ಇಡುವುದು ಎಂದರೆ ಅನೈಚ್ಛಿಕ ತಟ್ಟನೆಯ ಎಳೆತದ ಚಲನೆಗಳು ಅಥವಾ ನಗೆಯನ್ನು ಉಂಟುಮಾಡುವ ರೀತಿಯಲ್ಲಿ ದೇಹದ ಭಾಗವನ್ನು ಮುಟ್ಟುವ ಕ್ರಿಯೆ. ೧೮೯೭ರಲ್ಲಿ, ಮನಃಶಾಸ್ತ್ರಜ್ಞರಾದ ಸ್ಟ್ಯಾನ್ಲಿ ಹಾಲ್ ಮತ್ತು ಆರ್ಥರ್ ಆಲಿನ್ "ಕಚಗುಳಿ"ಯನ್ನು ಎರಡು ಭಿನ್ನ ಪ್ರಕಾರಗಳ ವಿದ್ಯಮಾನಗಳೆಂದು ವಿವರಿಸಿದರು. ಒಂದು ಪ್ರಕಾರವು ಚರ್ಮಕ್ಕೆ ಅಡ್ಡಲಾಗಿ ಬಹಳ ಹಗುರ ಚಲನೆಯಿಂದ ಉಂಟಾಗುತ್ತದೆ. ಈ ಪ್ರಕಾರದ ಕಚಗುಳಿಯನ್ನು ನಿಸ್ಮೆಸಿಸ್ ಎಂದು ಕರೆಯಲಾಗುತ್ತದೆ ಮತ್ತು ಇದು ಸಾಮಾನ್ಯವಾಗಿ ನಗೆಯನ್ನು ಉಂಟುಮಾಡುವುದಿಲ್ಲ ಮತ್ತು ಇದರ ಜೊತೆ ಕೆಲವೊಮ್ಮೆ ನವೆಯ ಸಂವೇದನೆ ಇರುತ್ತದೆ.

ಒಂದು ಸಂವೇದನೆಯಾಗಿ ಅದರ ಗುಣಗಳ ಪರಿಭಾಷೆಯಲ್ಲಿ ಕಚಗುಳಿಯನ್ನು ಪರಿಗಣಿಸುವಾಗ, ಅದು ಚರ್ಮಕ್ಕೆ ಅಡ್ಡಲಾಗಿ ಚಲಿಸುವ ಸೌಮ್ಯ ಉತ್ತೇಜನೆಯಿಂದ ಉಂಟಾಗುತ್ತದೆ. ಕಚಗುಳಿಯ ಉಭಯ ಲಕ್ಷಣವು ಸಂಬಂಧಿತ ವರ್ತನೆಗಳನ್ನು ಸೂಚಿಸುತ್ತದೆ. ಈ ವರ್ತನೆಗಳಲ್ಲಿ ನಸುನಗುವುದು, ನಗುವುದು, ತಟ್ಟನೆಯ ಎಳೆತ, ಹಿಂತೆಗೆತ ಮತ್ತು ಚರ್ಮದ ನವಿರು ಸ್ಥಿತಿ ಸೇರಿವೆ. ಕಚಗುಳಿಯನ್ನು ಎರಡು ಪ್ರತ್ಯೇಕ ಸಂವೇದನಾ ವರ್ಗಗಳಾಗಿ ವಿಭಜಿಸಬಹುದು, ನಿಸ್ಮೆಸಿಸ್ ಮತ್ತು ಗಾರ್ಗಲೀಸಿಸ್. "ಚಲಿಸುವ ನವೆ" ಎಂದೂ ಪರಿಚಿತವಿರುವ ನಿಸ್ಮೆಸಿಸ್ ಚರ್ಮದ ಮೇಲೆ ಹಗುರಾದ ಚಲನೆಯಿಂದ ಉಂಟಾಗುವ ಒಂದು ಸೌಮ್ಯವಾಗಿ ಕಿರಿಕಿರಿಗೊಳಿಸುವ ಸಂವೇದನೆಯಾಗಿದೆ, ಉದಾಹರಣೆಗೆ ಮೆಲ್ಲಗೆ ಸರಿಯುವ ಕೀಟದಿಂದ. ಅನೇಕ ಪ್ರಾಣಿಗಳಲ್ಲಿ ಇದು ಏಕೆ ವಿಕಸನಗೊಂಡಿದೆ ಎಂಬುದನ್ನು ಇದು ವಿವರಿಸಬಹುದು. ಗಾರ್ಗಲೀಸಿಸ್ ಪ್ರತಿಕ್ರಿಯೆಗಳೆಂದರೆ ಚರ್ಮಕ್ಕೆ ಅಡ್ಡಲಾಗಿ ದೇಹದ ವಿವಿಧ ಪ್ರದೇಶಗಳಲ್ಲಿ ನೇವರಿಸುವಿಕೆಯ ಹೆಚ್ಚು ಬಿರುಸಾದ, ಹೆಚ್ಚು ಆಳದ ಒತ್ತಡದಿಂದ ಉಂಟಾದ ಹಿತಕರ, ನಗೆಯುಂಟುಮಾಡಡುವ ಅನಿಸಿಕೆ. ಈ ಪ್ರತಿಕ್ರಿಯೆಗಳು ಮಾನವರು ಮತ್ತು ಇತರ ಪ್ರೈಮೇಟ್‍ಗಳಿಗೆ ಸೀಮಿತವಾಗಿವೆ ಎಂದು ಭಾವಿಸಲಾಗಿದೆ, ಆದರೆ ಇಲಿಗಳಿಗೆ ಕೂಡ ಈ ರೀತಿಯಲ್ಲಿ ಕಚಗುಳಿ ಇಡಬಹುದು ಎಂದು ಸ್ವಲ್ಪ ಸಂಶೋಧನೆಯು ಸೂಚಿಸಿದೆ.

ಕಚಗುಳಿಯ ಸಂವೇದನೆಯು ನೋವು ಮತ್ತು ಸ್ಪರ್ಶ ಎರಡಕ್ಕೂ ಸಂಬಂಧಿಸಿದ ನರತಂತುಗಳ ಸಂಜ್ಞೆಗಳನ್ನು ಒಳಗೊಳ್ಳುತ್ತದೆ ಎಂದು ತೋರುತ್ತದೆ. ಕಚಗುಳಿಯ ಅವಧಿಯಲ್ಲಿ ಬಿಡುಗಡೆಗೊಂಡ ಎಂಡಾರ್ಫ಼ಿನ್ ಅನ್ನು ಕ್ಯಾರೋಲೀನ್ ಎಂದು ಕೂಡ ಕರೆಯಲಾಗುತ್ತದೆ. ಕಚಗುಳಿಯ ಸಂವೇದನೆಯು ಭಾಗಶಃ ನೋವನ್ನು ಉಂಟುಮಾಡುವ ನರಗಳನ್ನು ಅವಲಂಬಿಸಿತ್ತು ಎಂದು ಜ಼ಾಟರ್‌ಮನ್ ಕಂಡುಕೊಂಡರು. ನಿಯಂತ್ರಿಸಲು ಕಷ್ಟವಾದ ನೋವನ್ನು ಕಡಿಮೆಮಾಡುವ ಪ್ರಯತ್ನವಾಗಿ ಶಸ್ತ್ರಚಿಕಿತ್ಸಕರು ನೋವಿನ ನರಗಳನ್ನು ವಿಚ್ಛೇದಿಸಿದಾಗ ಕಚಗುಳಿಯ ಪ್ರತಿಕ್ರಿಯೆ ಕೂಡ ಕಡಿಮೆಯಾಗುತ್ತದೆ ಎಂದು ಮತ್ತಷ್ಟು ಅಧ್ಯಯನಗಳು ಕಂಡುಹಿಡಿದಿವೆ. ಆದರೆ, ಬೆನ್ನುಹುರಿಯ ಗಾಯದ ಕಾರಣದಿಂದ ನೋವಿನ ಸಂವೇದನೆಯನ್ನು ಕಳೆದುಕೊಂಡ ಕೆಲವು ರೋಗಿಗಳಲ್ಲಿ, ಕಚಗುಳಿ ಸಂವೇದನೆಯ ಕೆಲವು ಅಂಶಗಳು ಉಳಿದುಕೊಂಡಿರುತ್ತವೆ.

ಉಲ್ಲೇಖಗಳು

ಪ್ರತಿವರ್ತನಗಳು